hotchpotch/miracl-hf-unified huggingface dataset:
কালুরঘাট সেতু
কালুরঘাট সেতু কর্ণফুলী নদীর উপর প্রতিষ্ঠিত। প্রাগৌতিহাসিক যুগ হতে নদী পারাপারের জন্য স্থানটি কালুর ঘাট নামে নদী পারাপারে ভূমিকা রেখে আসলেও ১৯৩০ সালে ব্রিটিশ শাসনামলে এ রেল সেতুটি নির্মিত হয়। স্থানীয় ভাবে কালুরঘাট সেতুটি কালুরঘাটের পোল নামে বহুল পরিচিত।
বাংলাদেশর বাণিজ্যিক রাজধানী চট্টগ্রামের গোড়াপত্তনকারী কর্ণফুলী নদীর মোহনা হতে ৭/৮ মাইল উজানে কালুরঘাট নামক স্থানে এটি তৈরী হয়। যা স্থানিক বিবেচনায় চট্টগ্রাম শহর হতে দক্ষিণাংশে অবস্থিত।
এটি কর্ণফুলী নদীর দ্বারা দ্বিখন্ডিত বৃহত্তর চট্টগ্রাম জেলাকে উত্তর ও দক্ষিণাংশে সংযুক্ত করে। আশি বছরের পুরাতন এ সেতুটি দক্ষিণাংশের একমাত্র সংযোগ মাধ্যম ছিল, এক দশক পূর্বে শাহ আমানত কর্ণফুলী সেতুর উদ্বোধনের পূর্ব পর্যন্ত। তাই একে দক্ষিণ চট্টগ্রামের প্রবেশদ্বারও বলা হয়।
যদিও বাংলাদেশের মুক্তিযুদ্ধে ঐতিহাসিক ভূমিকা রাখা কালুরঘাট বেতার কেন্দ্রটি বহদ্দারহাট নামক স্থান সংলগ্ন এলাকায় অবস্থিত কিন্তু কালুরঘাটের দেশ ব্যাপী পরিচিতির সুবাদে এ কেন্দ্রটিও কালুরঘাট বেতার কেন্দ্র নামে প্রতিষ্ঠিত হয়। মুক্তিযুদ্ধের দীর্ঘ নয় মাসে কালুরঘাট সেতুর পশ্চিম ও উত্তর পাড়ের দখল নিয়ে হানাদার বাহিনীর সাথে মুক্তি বাহিনীর যুদ্ধের ইতিহাস চিরস্মরণীয়।
১৯১৪ সালে প্রথম বিশ্বযুদ্ধে বার্মা ফ্রন্টের সৈন্য পরিচালনা করার জন্য কর্ণফুলী নদীতে ব্রীজ নির্মাণের প্রয়োজনীয়তা দেখা যায়। ফলে ১৯৩০ সালে ব্রুনিক এন্ড কোম্পানী ব্রীজ বিল্ডার্স হাওড়া নামক একটি ব্রীজ নির্মাণকারী প্রতিষ্ঠান ব্রীজটি নির্মাণ করে। মূলত: ট্রেন চলাচলের জন্য ৭শ গজ লম্বা সেতুটি সে বছর ৪ জুন উদ্বোধন করা হয়। পরে দ্বিতীয় বিশ্বযুদ্ধে পুনরায় বার্মা ফ্রন্টের যুদ্ধে মোটরযান চলাচলের জন্য ডেক বসানো হয়। দেশ বিভাগের পর ডেক তুলে ফেলা হয়। পরে ১৯৫৮ সালে সব রকম যানবাহন চলাচল যোগ্য করে ব্রীজটির বর্তমান রূপ দেওয়া হয়। ব্রিটিশ আমলে নির্মিত ব্রীজটির রয়েছে ২টি এব্যাটমেট, ৬টি ব্রিক পিলার, ১২টি স্টীলপিলার ও ১৯টি স্প্যান।
ইডেন পার্ক
ইডেন পার্ক ("ইডেনের বাগান") নিউজিল্যান্ডের বিখ্যাত ও সর্ববৃহৎ আন্তর্জাতিকমানের ক্রিকেট স্টেডিয়াম। নিউজিল্যান্ডের সর্ববৃহৎ শহর অকল্যাণ্ডের মধ্যবর্তী এলাকা থেকে তিন কিলোমিটার দক্ষিণ-পূর্বাংশের সিবিডি এলাকায় এ স্টেডিয়ামের অবস্থান। সমৃদ্ধ ক্রীড়া ও সামাজিক ইতিহাসে ইডেন পার্কের সুনাম রয়েছে। এদেশের যে-কোন স্টেডিয়ামের তুলনায় এখানে অধিক খেলা অণুষ্ঠিত হয়েছে ও এর আন্তর্জাতিক পরিচিতি ঘটেছে। মূলতঃ শীতকালে রাগবি ইউনিয়ন খেলার জন্য স্টেডিয়ামটির নির্মাণ কাজ শুরু হয় ও গ্রীষ্মকালে ক্রিকেট খেলা অণুষ্ঠিত হয়। সাম্প্রতিককালে রাগবি লীগ এবং ফুটবল খেলাও এ স্টেডিয়ামে অণুষ্ঠিত হচ্ছে। বিশ্বের একমাত্র স্টেডিয়াম হিসেবে এখানে একাধিকবার রাগবি বিশ্বকাপের ফাইনাল খেলা অণুষ্ঠিত হয়েছে। অস্ট্রেলিয়া এবং নিউজিল্যান্ডে যৌথভাবে অণুষ্ঠিতব্য ২০১৫ সালের ক্রিকেট বিশ্বকাপের অন্যতম মাঠ হিসেবে এ স্টেডিয়ামকে নির্বাচিত করা হয়েছে।
১৯০০ সালে ক্রীড়াস্থল হিসেবে ইডেন পার্কের অভিষেক ঘটে। শুরুতে এটি ব্যবহার অণুপযোগী হলে পরবর্তীতে ১৯১৪ সালে এ মাঠে পানি নিষ্কাশনের ব্যবস্থা করা হয়। শুরুতেই ব্যাপকভাবে ক্রিকেট খেলায় ব্যবহার করা হয়। ঐসময় এটি কিংসল্যান্ড ক্রিকেট মাঠ হিসেবে পরিচিত ছিল। ইডেন ক্রিকেট ক্লাবের সাথে একীভূত হয়ে এটি ইডেন ক্রিকেট মাঠ নামাঙ্কিত হয়। ১৮৮৩ সালে প্রতিষ্ঠিত অকল্যাণ্ড ক্রিকেট সংস্থা স্টেডিয়ামের দায়িত্ব নেয়ার পর ১৯১২ সালের মধ্যে এটি ইডেন পার্ক নামে সর্বসমক্ষে পরিচিত পায়। এরপর থেকে অদ্যাবধি অকল্যাণ্ড ক্রিকেটের নিজস্ব মাঠ হিসেবে ব্যবহতসহ আন্তর্জাতিক পর্যায়ের অনেক টেস্ট, একদিনের আন্তর্জাতিক এবং টুয়েন্টি২০ ক্রিকেট খেলার আয়োজন করে আসছে।
১৯১৩ সালে অকল্যাণ্ড ক্রিকেট সংস্থার সাথে চুক্তিবদ্ধ হয়ে রাগবি খেলা এ মাঠে অণুষ্ঠিত হয়। অকল্যাণ্ড রাগবি দল ২১ বছর মেয়াদে শীতকালে ব্যবহারের জন্য এ মাঠকে ব্যবহার করে। রাগবি ও ক্রিকেটের পাশাপাশি মাঝে-মধ্যেই ফুটবল, আন্তর্জাতিক হকি খেলাসহ ১৯৫০ সালে ব্রিটিশ এম্পায়ার গেমস প্রতিযোগিতাও ইডেন পার্কে অণুষ্ঠিত হয়েছে। ২০১৩ সালে নিউজিল্যান্ড ওয়ারিয়র্স ঘোষণা করে যে, ইডেন পার্কে ২০১৪ সালের এনআরএল মৌসুমের তিনটি খেলা অণুষ্ঠিত হবে।
আন্তর্জাতিক অঙ্গনের অন্যতম পুরনো মাঠ হলেও এটি বেশ আধুনিক স্টেডিয়াম। যদিও আকারে এটি বেশ ছোট।
এখনো অব্দি ৩ এশীয় দেশ নিউজিল্যান্ডের বিরুদ্ধে এই মাঠে জয় পেয়েছে ।
স্মরণ ঘোষাল
"স্মরণ ঘোষাল যিনি সত্যজিত রায়ের বিশ্ববিখ্যাত অপু-ত্রয়ীর অপরাজিত"' চলচিত্রে কিশোর অপুর ভুমিকায় অভিনয় করেছিলেন।
অপরাজিত চলচিত্রে অসামান্য অভিনয়ের পর সত্যজিত রবীন্দ্রনাথ ঠাকুর তথ্যচিত্রেও কিশোর রবির ভুমিকায় অভিনয় করান। তবে অভিনেতা হিসাবে এই দুটি মাত্র চলচিত্রে স্মরণবাবু অভিনয় করেন।
কলকাতার এক সম্ভ্রান্ত পরিবারে জন্ম। তাঁর মামা হলেন বিখ্যাত চিত্রকর চিত্তপ্রসাদ ভট্টাচার্য্য। স্মরণবাবু জীবিকা হিসাবে পর্যটনের ব্যবসায় যুক্ত ছিলেন এবং ১০নম্বর মেহের আলি রোডের নিজগৃহ থেকেই তিনি এই ব্যবসা চালাতেন। তিনি ছিলেন পরিবেশ ও বন্যপ্রাণী কর্মী। দক্ষিণ কলকাতা রাইফেল ক্লাবের কোযাধ্যক্ষ হিসাবে কলকাতায় খেলা হিসাবে রাইফেল শুটিং-এর উল্লেখযোগ্য পৃষ্ঠপোষক ছিলেন। ১০ই জুলাই ২০০৮ সালে মৃত্যুকালে তাঁর বয়স হয়েছিল ৬৪বছর।
গোর্খা জেলা
গোর্খা জেলা (, হচ্ছে নেপালের পশ্চিমাঞ্চল বিকাস ক্ষেত্রের গণ্ডকী অঞ্চলের একটি জেলা এবং গোর্খা সৈন্যদের বসতির জন্য বিখ্যাত। পোখারিথক হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ২৮৮,১৩৪ জন এবং ২০১১ সালের আদমশুমারি অনুসারে এজেলার লোকসংখ্যা হচ্ছে ৪,২০,৪৭৭ জন।
কাস্কী জেলা
কাস্কী জেলা ( , হচ্ছে নেপালের পশ্চিমাঞ্চল বিকাস ক্ষেত্রের গণ্ডকী অঞ্চলের একটি জেলা। পোখরা হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ৩৮০,৫২৭ জন।
সকল শাসন এবং এই জেলার উন্নয়ন প্রধানত জেলা উন্নয়ন কমিটি, কাস্কী দ্বারা পরিচালিত হয়।
আন্তর্জাতিক ক্রিকেটে সাকিব আল হাসানের পাঁচ-উইকেট লাভের তালিকা
ক্রিকেটে পাঁচ-উইকেট লাভ বলতে বুঝায় একজন বোলার কর্তৃক একটি ইনিংসে পাঁচ বা তার বেশি উইকেট নেওয়া। এটিকে একটি উল্লেখযোগ্য কৃতিত্ব হিসাবে গণ্য করা হয় এবং এই পর্যন্ত ৪৫ জন খেলোয়াড় তাদের ক্রিকেট ক্যারিয়ারের আন্তর্জাতিক পর্যায়ে ১৫ বার পাঁচ বা তার বেশি উইকেট নিয়েছেন। বাংলাদেশী বোলার সাকিব আল হাসান যিনি একজন স্লো বামহাতি অর্থোডক্স স্পিনার, বাংলাদেশের হয়ে ডিসেম্বর ২০১৮ সাল পর্যন্ত ২০ বার পাঁচ উইকেট নেওয়ার কৃতিত্ব লাভ করেছেন। যার মধ্যে ১৮টি টেস্টে, ১টি ওডিআই ক্রিকেট ও ১টি টি২০আই ক্রিকেটে নিয়েছেন। আন্তর্জাতিক ক্রিকেটে সকল ফরম্যাটে ২০টি পাঁচ-উইকেট শিকারের মাধ্যমে, তিনি সর্বকালের মোট তালিকায় ২৬ তম স্থানে আছেন এবং তার দেশের খেলোয়াড়ের মধ্যে প্রথমে আছেন। এছাড়া তিনি স্যার রিচার্ড হ্যাডলির পর টেস্ট ইতিহাসের দ্বিতীয় ক্রিকেটার হিসেবে একাধিক ম্যাচে একইসাথে ১০ উইকেট ও অর্ধশতক করেন।
সাকিব আল হাসানের টেস্ট অভিষেক হয় ভারতের বিপক্ষে চট্টগ্রামে। এর দেড় বছর পর অক্টোবর ২০০৮ সালে চট্টগ্রামেই নিউজিলান্ডের বিপক্ষে টেস্টে প্রথম পাঁচ বা তার বেশি উইকেট নেন। তিনি প্রথম ইনিংসে ২৫.৫ ওভার বল করে ৩৬ রানের বিনিময়ে ৭ উইকেট নেয়। যেটি এখন পর্যন্ত তার ক্যারিয়ারের সেরা বোলিং। একই বছর তিনি পরের ৩ টেস্টে পর পর ৩ বার পাঁচ উইকেট নিয়ে বছর শেষ করেন; যার ২টি দক্ষিণ আফ্রিকা ও ১টি শ্রীলঙ্কার বিপক্ষে। ২০১৪ সালে জিম্বাবুয়ের বিপক্ষে ২য় টেস্টে টেস্ট ক্রিকেট ইতিহাসের তৃতীয় ক্রিকেটার হিসাবে এক ম্যাচে সেঞ্চুরি ও ১০ উইকেট লাভ করেন। টেস্ট ক্রিকেটে, তিনি চতুর্থ বোলার হিসেবে সকল টেস্ট খেলুড়ে দেশের বিপক্ষে পাঁচ উইকেট লাভ করেছেন। তার ১৭টি পাঁচ উইকেটে লাভের মধ্যে ৩টি এসেছে জিম্বাবুয়ের বিপক্ষে। এছাড়া অস্ট্রেলিয়া, শ্রীলঙ্কা, ওয়েস্ট ইন্ডিজ, দক্ষিণ আফ্রিকা, নিউজিল্যান্ড ও ইংল্যান্ডের বিপক্ষে দুইবার করে পাঁচ উইকেট লাভ করেছেন।
অপরদিকে একদিনের আন্তর্জাতিক ক্রিকেটে পাঁচ-উইকেট লাভ করতে সাকিব আল হাসানকে দীর্ঘদিন অপেক্ষা করতে হয়। মে ২০০৭ সালে টেস্টে অভিষেক হওয়ার এক বছর আগে ২০০৬ সালে জিম্বাবুয়ের বিপক্ষে একদিনের আন্তর্জাতিক ক্রিকেটে অভিষেক হয় তার। এর ৯ বছর পর ২০১৫ সালে জিম্বাবুয়ের বিপক্ষেই প্রথমবারের মত পাঁচ-উইকেট লাভ করেন। তিনি ৪৭ রানের বিনিময়ে পাঁচ উইকেট নেন এবং তার দল সেই ম্যাচ ১৪৫ রানে বিজয়ী হয়।
একদিনের আন্তর্জাতিক ক্রিকেটের মত টুয়েন্টি২০ আন্তর্জাতিক ক্রিকেটে পাঁচ-উইকেট লাভ করতে সাকিব আল হাসানকে দীর্ঘদিন অপেক্ষা করতে হয়। ২০০৬ সালের নভেম্বরে জিম্বাবুয়ের বিপক্ষে তার টুয়েন্টি২০ আন্তর্জাতিক ক্রিকেট অভিষেক হয়। এর একযুগ পর ২০ ডিসেম্বর ২০১৮ সালে ওয়েস্ট ইন্ডিজ বিপক্ষে আন্তর্জাতিক টুয়েন্টি২০ খেলায় প্রথমবারের মত পাঁচ-উইকেট লাভ করেন।
ইসাবেল এর্বার্হাডথ
ইসাবেল এর্বার্হাডথ () (১৭ ফেব্রুয়রী ১৮৭৭- ২১ অক্টোবর ১৯০৪) ছিলেন একজন জ্ঞানান্বেষী নারী এবং লেখক। তিনি আফ্রিকার উত্তরাঞ্চলে বসবাস ও ব্যাপক ভ্রমণ করেছেন। তার সমসাময়িক কালে তিনি ছিলেন একজন স্বাধীনচেৎা ব্যক্তিত্ব যিনি তার নিজ মাতাদর্শের জন্য ইউরোপের প্রচলিত আচারধর্মকে ত্যাগ করেছিলেন আর তার আদর্শটি ছিল ইসলাম। তিনি মাত্র 27 বছর বয়সে মরুভূমিতে একটি জ্বলোচ্ছাসে মারা যান। যেটুকু তথ্য প্রমাণ পাওয়া যায় তাতে বলা হয় তিনিই ছিলেন পশ্চিমা বংশদ্ভূত প্রথম সুফি অনুসারী।
ইসাবেল এর্বার্হাডথ জন্ম গ্রহণ করেন সুইজারল্যান্ডের জেনেভায়। তার মা ছিলেন রুশ বংশদ্ভূত জার্মান ন্যাথাইলি ময়েডার () (née Eberhardt) এবং বাবা আলেকজান্ডার ট্রপমস্কি () ছিলেন একজন আমেরিকান।
তার জার্মান মায়ের বিয়ে হয়েছিল বিপত্নিক জেনারেল পাভেল ডি মোয়ের্ডের সাথে যিনি হার্ট হৃদরোগে আক্রান্ত হয়ে মারা যান। স্বামীর যাওয়ার খবর তিনি সুইজারল্যান্ডেই থেকে যাবার সিদ্ধান্ত গ্রহণ করেন। সেখানেই চার বছর পর ইসাবেল এর্বার্হাডথ জন্ম নেন। অসচেতন জীবনযাপনের কারনে সৃষ্ট পারিবারিক জটিলতার জন্য দায়ী বাবাকে তিনি অপছন্দ করতেন।
এসকল বৈরীতায় চাপা জেদে তিনি হয়ে উঠেছিলেন উচ্চশিক্ষিত। তিনি ফরাসি ভাষায় ছিলেন দক্ষ তাছাড়াও রুশ, জার্মান এবং ইতালীয় ভাষায় কথা বলতে পারতেন। তিনি ল্যাতিন ও গ্রিক ভাষায় বিদ্যার্জন করেন। তার বাবার সহযোগিতায় তিনি শাস্ত্রীয় আরবি ভাষা এবং কোরআন পড়তে শিখেন। পরবর্তীতে তিনি আরবী ভাষাও পারদর্শী হয়ে উঠেন। ছোটবেলা হতেই তিনি ছেলেদের পোশাক পরতে অভ্যস্ত ছিলেন যা তাকে যখন তখন যত্রতত্র ঘুরে বেড়ানোয় বাড়তি স্বাধীনতা যোগাতো।
ডেল্টা লাইফ ইন্স্যুরেন্স কোম্পানি লিমিটেড ভবন
ডেল্টা লাইফ ইন্স্যুরেন্স কোম্পানি লিমিটেড ভবন হল ঢাকা, বাংলাদেশের একটি লম্বা উচ্চ ভবন। এটি গুলশান মহানগরীর ব্যবসায়িক জেলাগুলোর একটিতে অবস্থিত। এটি মোট ৮০ মিটার (২৬২ ফুট) উচ্চতা পর্যন্ত রি এবং ২৫ মেঝে নিয়ে গঠিত। এটি ডেল্টা লাইফ ইন্স্যুরেন্স কোম্পানি লিমিটেড, দেশের প্রিমিয়ার আর্থিক প্রতিষ্ঠান সদর দপ্তর ঘর। এটি শহরের সবচেয়ে লম্বা উচ্চ ভবন ডেল্টা লাইফ ইন্স্যুরেন্স কোম্পানি লিমিটেড। বর্তমানে, এটা ঢাকার সপ্তম সবচেয়ে লম্বা আকাশচুম্বী ভবন হিসেবে মর্যাদা লাভ করেছে।
ঢাকার উচ্চতম ভবনসমূহের তালিকা
কৌশিকী চক্রবর্তী
কৌশিকী চক্রবর্তী () (জন্ম ১৯৮০) একজন বিখ্যাত ভারতীয় ক্লাসিকাল সঙ্গীত শিল্পী।
চক্রবর্তী ভারতের কলকাতায় ১৯৮০ সালে জন্মগ্রহণ করেন। তিনি চন্দনা চক্রবর্তী এবং বিখ্যাত ভারতীয় ক্লাসিকাল সঙ্গীত শিল্পী অজয় চক্রবর্তীর কন্যা। সাত বছর বয়সে তিনি পন্ডিত জনন প্রকাশ ঘোষ এর সঙ্গীত শিক্ষা প্রতিষ্ঠানে গান শিখেন এবং পরবর্তীতে আইটিসি সঙ্গীত গবেষণা একাডেমীতে গান শিখেন।
তিনি তার স্কুলজীবন শেষ করেন কলকাতার পাথা ভবন বিদ্যালয় থেকে।
২০০২ সালে, তিনি কলকাতা’র কলকাতা বিশ্ববিদ্যালয় কর্তৃক স্বীকৃত যোগময় দেবী কলেজ থেকে দর্শনে প্রথম শ্রেণীতে স্নাতক অর্জন করেন।
কৌশিকী ভারতের দোভার লেন মিউজিক কনফারেন্স, দ্য আইটিসি সঙ্গীত সম্মেলন, ক্যালিফোর্নিয়ার দ্য স্প্রিং ফেস্টিভাল অব মিউজিক এবং লস এঞ্জেলেসের পরম্পরা অনুষ্ঠানসহ বিভিন্ন বড় কনসার্টে অংশ নেন।
গান পরিবেশনার পাশাপাশি, তিনি রুপসী বাংলা টেলিভিশন চ্যানেলের সঙ্গীত শিল্পীদের সাথে একটি সাপ্তাহিক আলোচনা অনুষ্ঠানের তিনি উপস্থাপক। আলোচনা অনুষ্ঠানটির নাম “গান-গল্প আর গান” যা প্রচারিত হয় রবিবারে, এই অনুষ্ঠানে বনশ্রী সেনগুপ্ত, তার বাবা অজয় চক্রবর্তী, শ্রীকান্ত আচার্য, লোপামুদ্রা মিত্র সহ আরো অনেকে অতিথি হিসেবে উপস্থিত ছিলেন।
তিনি পার্থসারথী দেশিকান’কে বিয়ে করেন। তাদের একমাত্র ছেলের নাম রিশিথ।এমটিভি কোক স্টুডিও-২য় পর্ব-গানের নাম-লাগি লাগি (সান্তানু মৈত্র এবং স্বনান্দ কিরকিরে’র সাথে)
লমজুঙ জেলা
লমজুঙ জেলা ( , হচ্ছে নেপালের পশ্চিমাঞ্চল বিকাস ক্ষেত্রের গণ্ডকী অঞ্চলের একটি জেলা। বেশিশহর হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ১৭৭,১৪৯ জন। লমজুঙ মূলত কৃষিভিত্তিক গ্রাম নিয়ে গঠিত।
স্যাঙ্জা জেলা
স্যাঙ্জা জেলা ( ) নেপালের পশ্চিমাঞ্চল বিকাস ক্ষেত্রের গণ্ডকী অঞ্চলের একটি জেলা। স্যাঙ্জা হচ্ছে এই জেলার সদরদপ্তর। এই জেলার আয়তন ।। ২০১১ সালের আদমশুমারি অনুসারে এ জেলার লোকসংখ্যা ২৮৯,১৪৮ জন। স্যাঙ্জা সমুদ্রপৃষ্ঠ থেকে ১০৮৮ মিটার (৩৫৭২ ফুট) উঁচুতে অবস্থিত।
তনহুঁ জেলা
তনহুঁ জেলা ( , হচ্ছে নেপালের পশ্চিমাঞ্চল বিকাস ক্ষেত্রের গণ্ডকী অঞ্চলের একটি জেলা। দামাউলি হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ৩১৫,২৩৭ জন। অতিতে বান্দিপুর ছিল এই জেলার সদরদপ্তর।
মনাঙ জেলা
মনাঙ জেলা ( , হচ্ছে নেপালের পশ্চিমাঞ্চল বিকাস ক্ষেত্রের গণ্ডকী অঞ্চলের একটি জেলা। চামে হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ৯,৫৮৭ জন।
রাশিয়া জাতীয় ফুটবল দল
রাশিয়ার জাতীয় ফুটবল দল () রাশিয়ার জাতীয় ও আন্তর্জাতিক পর্যায়ের ফুটবলে প্রতিনিধিত্বকারী দল। এ দলটি রাশিয়ার ফুটবলে সর্বোচ্চ নিয়ন্ত্রণকারী সংস্থা রুশ ফুটবল ইউনিয়ন কর্তৃক পরিচালিত হচ্ছে। মস্কোর লুঝনিকি স্টেডিয়াম ও লোকোমোটিভ স্টেডিয়াম এবং সেন্ট পিটার্সবার্গের পেট্রোভস্কি স্টেডিয়াম এ দলের নিজস্ব মাঠ। দলটি এ পর্যন্ত তিনবার (১৯৯৪, ২০০২ এবং ২০১৪) বিশ্বকাপ ফুটবলে খেলার যোগ্যতা অর্জন করেছে। এছাড়াও, তারা ২০১৮ সালের বিশ্বকাপ ফুটবল আয়োজনে স্বাগতিক দলের মর্যাদা লাভ করেছে। ইউরোপীয় চ্যাম্পিয়নশীপে এ পর্যন্ত চারবার (১৯৯৬, ২০০৪, ২০০৮ এবং ২০১২) খেলেছে রুশ দলটি। তন্মধ্যে, ২০০৮ সালে বড়ধরনের প্রতিযোগিতা হিসেবে গ্রুপ-পর্বের বাঁধা অতিক্রম করাই ছিল তাদের সর্ববৃহৎ সাফল্যগাঁথা। অবশ্য, সাবেক সোভিয়েত ইউনিয়ন জাতীয় ফুটবল দলের সাফল্যের সাথে এর কোন সম্পর্ক নেই।
সোভিয়েত ইউনিয়ন ভেঙ্গে যাবার পর রাশিয়া দল প্রথমবারের মতো মেক্সিকোর বিপক্ষে আন্তর্জাতিক খেলায় প্রতিদ্বন্দ্বিতা করে। ১৬ আগস্ট, ১৯৯২ তারিখে মস্কোতে অনুষ্ঠিত খেলায় দলটি ২-০ ব্যবধানে বিজয়ী হয়। এ খেলায় অন্যান্য প্রজাতন্ত্রে জন্মগ্রহণকারী সাবেক সোভিয়েত ইউনিয়নের খেলোয়াড়গণ অংশগ্রহণ করেছিলেন।
ম্যানেজার পাভেল স্যাদ্রিনের অধীনে ১৯৯৪ সালের বিশ্বকাপ ফুটবল বাছাইপর্বের ৫নং গ্রুপে গ্রীস, আইসল্যান্ড, হাঙ্গেরী এবং লুক্সেমবার্গের বিপক্ষে অংশগ্রহণ করে। যুগোস্লাভিয়া ফুটবল দলের ওপর নিষেধাজ্ঞা থাকায় এ গ্রুপে ৫টি দল ছিল। ৬ জয় ও ২ ড্র করে গ্রীসের সাথে রাশিয়াও বিশ্বকাপে খেলার যোগ্যতা অর্জন করে। প্রতিযোগিতায় শক্তিশালী দল হিসেবে বিবেচিত না হলেও তারা প্রতিপক্ষের বিপক্ষে দূর্দান্ত ক্রীড়াশৈলী প্রদর্শন করে। স্তানিস্লাভ চেরচেসব, আলেকজান্ডার বোরোদিওকসহ ভিক্টর অনোকপকো, ওলেগ সালেঙ্কো, আলেকজান্ডার মোস্তোভোই, ভ্লাদিমির বেশাস্তনিখ এবং ভ্যালেরি কারপিনের ন্যায় খেলোয়াড়গণ ছিলেন। তন্মধ্যে, কিছু রুশ খেলোয়াড় ছিলেন ইউক্রেনীয় দলের। কিন্তু ইউক্রেন ফুটবল ফেডারেশন ঐ বিশ্বকাপে তাদেরকে ইউক্রেন ফুটবল দলে অংশগ্রহণ থেকে বিরত রেখেছিল।
ওলেগ রোমান্তসেভের নির্দেশনায় ২০০২ সালের ফিফা বিশ্বকাপের বাছাইপর্বে রুশ দল সাত জয়, দুই ড্র এবং একটিমাত্র পরাজয় নিয়ে প্রথম স্থান অধিকারের মাধ্যমে দক্ষিণ কোরিয়া ও জাপানে যৌথভাবে অনুষ্ঠিত ২০০২ সালের বিশ্বকাপ ফুটবলে খেলার যোগ্যতা অর্জন করে। ১নং গ্রুপে তাদের প্রতিপক্ষ ছিল স্লোভেনিয়া, সার্বিয়া, সুইজারল্যান্ড, ফারো দ্বীপপুঞ্জ এবং লুক্সেমবার্গ। বিশ্বকাপের মূল পর্বের এইচ গ্রুপে বেলজিয়াম, তিউনিসিয়া ও জাপানের সাথে প্রতিদ্বন্দ্বিতা করে তারা। গ্রুপটি প্রতিযোগিতার সর্বাপেক্ষা দূর্বলতম গ্রুপ হিসেবে বিবেচিত হয়েছিল। তিউনিসিয়ার বিপক্ষে ২-০ ব্যবধানে জয়ী হলেও জাপানের বিপক্ষে তাদের ০-১ ব্যবধানে পরাজয়ের ফলে মস্কোর রাস্তায় দাঙ্গা বেঁধে যায়। শেষ খেলায় ড্র হলেই পরবর্তী পর্বে উত্তোরণ ঘটবে। এ অবস্থায় বেলজিয়ামের বিপক্ষে খেলতে নেমে ৩-২ ব্যবধানে পরাজিত হওয়ায় বিশ্বকাপ থেকে বিদায় নিতে হয় রাশিয়ার।
অ্যাপল ২
অ্যাপল ২ অ্যাপলের নির্মিত প্রথম মাইক্রোপ্রসেসর যুক্ত ৮ বিট কম্পিউটার, যেটি স্টিভ Wozniak ডিজাইন করেন। এটি ১৯৭৭ সালে বাজারে আসে এবং ব্যাপক সাফল্য পায়। এটি অ্যাপল ২ সিরিজের প্রথম কম্পিউটার এবং ১৯৯৩ সাল পর্যন্ত এই সিরিজের কম্পিউটার উতপাদিত হয়।
প্রথমে এটি সিলিকন ভ্যালিতে এবং পরে টেক্সাসে সংযোজিত হয়, যার সার্কিট বোর্ড আয়ারল্যান্ড ও সিঙ্গাপুররে তৈরি। প্রথম কম্পিউটার বিক্রি হয় ১০ জুন, ১৯৭৭ সালে। এটি মস প্রযুক্তি ব্যবহার করে তৈরি এবং এটিতে ১ মেগাহার্জ মাইক্রোপ্রসেসর, ২টি গেম কন্ট্রোলার, ৪কেবি র‍্যাম, প্রোগ্রাম প্রবেশের জন্য আডিও ক্যাসেট ইন্টারফেস, ইন্টেজার ব্যাসিক অপারেটিং সিস্টেম-সংবলিত রম ছিল। ভিডিও কন্ট্রোলার ছিল ২৪X৪০ কলাম সাদাকালো। এটি শুধু বড় হাতের লেখা সমর্থন করত, যেটি টেলিভিশনের মাধ্যমে প্রদর্শিত হইত। এই কম্পিউটারের খুচরা মুল্য ছিল $ ১,২৯৮ ডলার (৪কেবি র‍্যাম) এবং $ ২,৬৩৮ ডলার ( সর্বোচ্চ ৬৪ কেবি র‍্যাম) কম্পিউটারে রঙিন সক্ষমতা প্রদর্শনের জন্য কেসিং-এ রংধনু ডোরায় আপলের লোগো ব্যবহার করা হত, যেটি আপলের কর্পোরেট লোগো হিসাবে ১৯৯৮ সাল পর্যন্ত ছিল।
ঊষসী চক্রবর্তী
ঊষসী চক্রবর্তী একজন বাঙালী সিনেমা অভিনেত্রী। তিনি অঞ্জন দত্তের ছবি “ব্যোমকেশ বক্সী” অবলম্বনে নির্মিত সিনেমায় “সত্যবতী”র ভুমিকায় অভিনয় করেন।
ঊষসী চক্রবর্তী বিভিন্ন সিনেমা যেমন রঞ্জনা আমি আর আসবো না, বেডরুম ইত্যাদি সিনেমায় অভিনয় করেছেন। তিনি অঞ্জন দত্তের ছবি “ব্যোমকেশ বক্সী” অবলম্বনে নির্মিত সিনেমায় “সত্যবতী”র ভুমিকায় অভিনয় করেন। তিনি ভারতের কমিউনিস্ট পার্টির নেতা শ্যামল চক্রবর্তীর কন্যা। ২০০১ সালের জুনে, একটি সাক্ষাতকারে তার বাবা রাজনৈতিক পরিচয়ে পরিচিত হন, যা সিনেমা শিল্পে তার অসুবিধা সৃষ্টি করে। ২০১১ সালে পশ্চিম বঙ্গ লোকসভা নির্বাচনে তিনি ভারতের কমিউনিস্ট পার্টির হয়ে নির্বাচনী প্রচারণায় অংশ নেন।
আন্তর্জাতিক ক্রিকেটে কুমার সাঙ্গাকারার শতরানের তালিকা
কুমার সাঙ্গাকারা মাতালে এলাকায় জন্মগ্রহণকারী বিখ্যাত শ্রীলঙ্কান ক্রিকেটার। শ্রীলঙ্কা জাতীয় ক্রিকেট দলের অন্যতম সদস্য ও উইকেট-রক্ষকের দায়িত্বপালনকারী সাঙ্গাকারা দলের অধিনায়কেরও দায়িত্ব পালন করেছেন। শুরুতে উইকেট-রক্ষকের ভূমিকায় অবতীর্ণ হলেও টেস্ট ক্রিকেটে ব্যাটিং গড় বৃদ্ধিকল্পে এ দায়িত্ব থেকে অব্যহতি নেন। তিনি একজন বামহাতি ও শীর্ষসারির ব্যাটসম্যান। টেস্ট খেলার পাশাপাশি একদিনের আন্তর্জাতিক ও টুয়েন্টি২০ আন্তর্জাতিকেও সমান অবদান রেখে চলেছেন। ইংরেজ ক্রিকেট লেখক পিটার রোবাক তাকে "সবচেয়ে পরিচ্ছন্ন ও প্রতিশ্রুতিশীল ক্রিকেটার" হিসেবে আখ্যায়িত করেছেন। মার্চ, ২০১৪ সাল পর্যন্ত তিনি টেস্ট ক্রিকেটে ৩৫টি ও একদিনের আন্তর্জাতিকে ১৮টি সেঞ্চুরি করে বিশেষ কৃতিত্ব প্রদর্শন করে চলেছেন।
আন্তর্জাতিক ক্রিকেট কাউন্সিলের বর্ণিত র‌্যাঙ্কিংয়ে একসময় তিনি বিশ্বের ১নং ব্যাটসম্যান হিসেবে টেস্ট ক্রিকেট রেটিংয়ে আরোহণ করেন। বর্ষসেরা ওডিআই ক্রিকেটার, আইসিসি বিশ্ব একাদশের টেস্ট দল এবং আইসিসি পিপল’স চয়েজ পুরস্কারের সবগুলোই ২০১১ সালে তাকে প্রদান করা হয়েছিল। এছাড়াও, ২০১২ সালে উইজডেন কর্তৃপক্ষ কর্তৃক তাকে বর্ষসেরা ক্রিকেটারের মর্যাদায় অভিষিক্ত করে।
ঢাকা ওয়েস্টিন
ঢাকা ওয়েস্টিন হল একটি ঢাকা গুলশান এভিনিউ এ অবস্থিত ওয়েস্টিন হোটেলে। এটির ঠিকানা হল প্লট-০১, রোড ৪৫, গুলশান -২, ঢাকা ১২১২, বাংলাদেশ। এটি ৮৫.৯১ m (২৮১.৮৫ ft)। এটি বাংলাদেশের সবচেয়ে লম্বা হোটেল, এবং দক্ষিণ এশিয়া সবচেয়ে লম্বা হোটেলের একটি। এটি ২৪ তলা। এটির কাজ ২০০৬ সালে সম্পূর্ণ হয়। এটির মূল ফর্ম হোটেল ছয় রেস্টুরেন্ট এবং ২৪১ টি কক্ষ্য রয়েছে।
ঢাকায় সবচেয়ে লম্বা ভবন তালিকা
এডওয়ার্ড কলেজ, পাবনা
সরকারি এডওয়ার্ড কলেজে, পাবনা, বাংলাদেশের পাবনা জেলায় অবস্থিত অবিভক্ত বৃটিশ বাংলায় প্রতিষ্ঠিত একটি ঐতিহাসিক শিক্ষাপ্রতিষ্ঠান। ১৮৯৮ সালে শ্রী গোপাল চন্দ্র লাহিড়ী কলেজটি প্রতিষ্ঠা করেন।
১৮২৮ সালে পাবনা জেলার ভৌগোলিক সীমানা নির্ধারিত হওয়ার পর, এ অঞ্চলে শিক্ষা প্রসারের কথা চিন্তা করা হয়। ১৮৯৪ খ্রিস্টাব্দের জুলাইয়ে শ্রী গোপাল চন্দ্র লাহিড়ী পাবনায় প্রথমে “পাবনা ইনস্টিটিউশন” (বর্তমান গোপাল চন্দ্র ইনস্টিটিউট) নামে একটি বিদ্যালয় প্রতিষ্ঠিত করেন। পরবর্তীতে ১৮৯৮ সালে এ বিদ্যালয়ের একটি কক্ষেই গোপাল চন্দ্র লাহিড়ী এডওয়ার্ড কলেজের কার্যক্রম শুরু করেন। একই বছর ডিসেম্বরে এফ.এ স্ট্যান্ডার্ড কলেজ নামে কলেজটি কলিকাতা বিশ্ববিদ্যালয়ের অধিভুক্ত হয়। প্রথমদিকে কলেজটি মাত্র ২৬ জন শিক্ষার্ত্রী নিয়ে কার্যক্রম শুরু করে। গোপাল চন্দ্র লাহিড়ী ১৯০৬ সাল পর্যন্ত কলেজটির অধ্যক্ষ হিসেবে নিয়োজিত ছিলেন এবং সেসময় এর নাম পরিবর্তন করে পাবনা কলেজ নামকরণ করা হয়। ১৯১১ সালে কলেজটির নাম পরিবর্তন করে পুনরায় ভারতের তৎকালীন সম্রাট সপ্তম এডওয়ার্ডের নামানুসারে "এডওয়ার্ড কলেজ" করা হয়। কলেজটি প্রতিষ্ঠার সময় ও প্রথমদিকে বিভিন্নভাবে সাহায্য করেন তাড়াশের জমিদার রায় বনমালী রায় বাহাদুর, কুষ্টিয়ার আমলা সদরপুরের জমিদার, নীলবিদ্রোহের নেত্রী প্যারীসুন্দরী দেবী (মতান্তরে দাসী)র উত্তরাধিকারী গোপী সুন্দরী দাসী ও দেবেন্দ্র নারায়ণ সিংহ, অধ্যাপক হেম চন্দ্র রায়, গোপালচন্দ্র লাহিড়ী, রাধিকা নাথ বসুসহ প্রমুখ ব্যক্তিবর্গ।
পরবর্তীতে কলেজের বিভিন্ন অবকাঠামোগত উন্নয়নের জন্য অনেকেই সাহায্য সহযোগিতা করেন। ১৯১৫-১৬ সালের মধ্যে প্রাথমিক অবকাঠামো বা অট্টালিকা নির্মাণের কাজ শেষ হওয়ার পর, ১৯৬১ সালে কলেজের মোট জমির পরিমাণ দাড়ায় ৪৯ একর। ১৯৬৮ সালের ১লা মার্চ এডওয়ার্ড কলেজকে সরকারীকরণ করা হয়। কলেজের বর্তমান ছাত্র-ছাত্রীর সংখ্যা ২২ হাজারের মত।
১৯২১ সালে কলিকাতা বিশ্ববিদ্যালয়ের অধিভূক থাকার সময় ৫টি বিষয়ে পাঠদানের অনুমতি দেওয়া হয়। প্রথমদিকে পাঠদানের বিষয়গুলো ছিল- ইংরেজি, ইতিহাস, যুক্তিবিদ্যা, গণিত, বিজ্ঞান, সংস্কৃত, আরবী ও ফারসী। ১৯২৫ খ্রিস্টাব্দে বি,এস-সি কোর্স, ১৯৪০ খ্রিস্টাব্দে বি, এ কোর্স, ১৯৪৬ সালে কলেজে বায়োলজি বিভাগ, ১৯৫৪ খ্রিস্টাব্দে বাংলা ও পরের বছর অর্থনীতিতে অনার্স, ১৯৭২ খ্রিস্টাব্দে পদার্থ বিজ্ঞান, গণিত ও ব্যবস্থাপনায় অনার্স কোর্স, পরের বছর বাংলা ও অর্থনীতিতে এম, এ কোর্স, ১৯৮৭ খ্রিস্টাব্দে ইংরেজি, রসায়ন, উদ্ভিদবিদ্যা, হিসাববিজ্ঞান, রাষ্ট্রবিজ্ঞান, দর্শন ও ইতিহাস বিষয়ে অনার্স কোর্স, পরবর্তীতে এ বিষয়গুলোতে ১৯৯৫ সালে মাস্টার্স কোর্স চালু করা হয়। ১৯৯৭-৯৮ শিক্ষাবর্ষ থেকে উচ্চ মাধ্যমিক শ্রেণী বন্ধ করে দেওয়া হয়। ১৯৯৯ খ্রিস্টাব্দে ইসলামের ইতিহাস ও সংস্কৃতি এবং সমাজ বিজ্ঞান বিষয়ে অনার্স ও মাস্টার্স কোর্স, পরের বছর প্রাণিবিদ্যা বিষয়ে অনার্স ও মাস্টার্স কোর্স ও ২০১১ সালে ফিন্যান্স ও মার্কেটিং বিষয়ে অনার্স কোর্সে পাঠদান শুরু হয়।
ইবনে আরাবী
ইবনুল আরাবী (, ) (২৮ জুলাই, ১১৬৫ – ১০ নভেম্বর, ১২৪০) ছিলেন একজন আরব সুফি সাধক লেখক ও দার্শনিক। সুফিতত্ত্বে তার অনবদ্য অবদানের কারনে তিনি শেখ আল আকবর মুহিউদ্দিন ইবনুল আরাবী নামেই সমধিক পরিচিত। আন্দালুসিয়া বা বর্তমান স্পেনের মূর্সিয়া নগরীতে জন্ম গ্রহণ করায় তাকে আন্দালুসি ও আল-মূর্সি বলা হয়। তাছাড়া তিনি দামেস্কে মৃত্যু বরণ করায় ডাকা হয় দামেস্কি। অন্যদিকে ইমেনের প্রসিদ্ধ দাতা হাতেমতাই তার পূর্বপুরুষ হওয়ায় আল-হাতেমী এবং আল-তাই উপনামেও তার প্রসিদ্ধি রয়েছে।
তার মূল নাম মোহাম্মদ এবং পারিবারিক নাম ছিল আবু আব্দুল্লাহ মোহম্মদ ইবনুল আলী ইবনুল মোহাম্মদ ইবনুল আরাবী (أبو عبد الله محمد ابن علي ابن محمد ابن عربي) তিনি রমজান ১৭, ৫৬১ হিঃ (২৭ অথবা ২৮ জুলাই ১১৬৫ খৃঃ) তারিখে তৎকালীন আন্দালুসিয়া বা বর্তমান স্পেনের মূর্সিয়া নগরীতে জন্ম গ্রহণ করেন।
সিরিয়ার রাজধানী দামেস্কে প্রায় ছিয়াত্তর বছর বয়সে তিনি ২২ রবিউস সানি ৬৩৮ হিঃ মোতাবেক ১২৪০ খৃষ্টাব্দে মৃত্যু বরণ করেন।
অল-রাউন্ডার
অল-রাউন্ডার () হলেন একজন ক্রিকেটার যিনি নিয়মিত ব্যাটিং এবং বোলিং ভাল খেলে থাকেন। যদিও সব বোলাররা ব্যাট করতে পারেন এবং কিছু কিছু ব্যাটসম্যান মাঝে মধ্যে বল করেন; অধিকাংশ খেলোয়াড় দুটি বিষয়ের মধ্যে শুধুমাত্র একটি দক্ষ হয় বলে বিশেষজ্ঞরা মনে করেন। কিন্তু কিছু উইকেটরক্ষকের মধ্যে একজন বিশেষজ্ঞ ব্যাটসম্যানের দক্ষতা থাকে এবং তাদেরকে অল-রাউন্ডার হিসেবে উল্লেখ না করে কিন্তু শব্দটি "উইকেটরক্ষক কাম ব্যাটসম্যান" হিসেবে বলা যায়। সর্বশ্রেষ্ঠ অল-রাউন্ডারদের তালিকার মধ্যে রয়েছেন ইমরান খান, জর্জ হার্স্ট, উইলফ্রেড রোডস, ক্রিস কেয়ার্নস, শন পোলক, কিথ মিলার, গ্যারফিল্ড সোবার্স, ইয়ান বোথাম, জ্যাক ক্যালিস, কপিল দেব, রিচার্ড হ্যাডলি, ডব্লিউ. জি. গ্রেস, মুশতাক মোহাম্মদ, ল্যান্স ক্লুজনার, ওয়ালি হ্যামন্ড, অ্যান্ড্রু ফ্লিনটফ, সাকিব আল হাসান, ড্যানিয়েল ভেট্টোরি, শহীদ আফ্রিদি, এবং আব্দুল রাজ্জাক।
অল-রাউন্ডার শব্দটির কোন সুনির্দিষ্ট যোগ্যতা নেই একটি এবং ব্যবহার বিষয়ী হতে বিবেচনা করা হয। সাধারণভাবে গৃহীত নির্ণায়ক একজন "প্রকৃত অলরাউন্ডার" হল তারা যারা ব্যাটিং বা বোলিং দক্ষতা রয়েছে। এছাড়াও আরও বলা যায় যে, একজন অল-রাউন্ডার তিনি দলের প্রয়োজনে ব্যাটিংয়ে অথবা বোলিং ভাল দক্ষতা দেখিয়ে দলকে জয়ী করা।
একজন স্বীকৃত অল-রাউন্ডার হয়ে উঠতে হলে বিভিন্ন বয়সের প্রধান সীমাবদ্ধতা কাটিয়ে ব্যাটসম্যান ও বোলার হিসেবে তার সর্বোচ্চ স্থানে পৌছানো। ব্যাটসম্যানরা তাদের খেলার কৌশলগুলো আয়ত্ত করে অভিজ্ঞতার মাধ্যমে ব্যাটিং সুলভ আচরনে পৌছানো এবং বোলিংয়ের সকল বৈশিষ্ট্যসমূহ পর্যালোচনা করে উভয়ক্ষেত্রে অবদান রাখা।
ব্যাট এবং বলের পাশাপাশি একজন খেলোয়াড়ের অল-রাউন্ডার ক্ষমতা নির্ধারণে পরাক্রম ফিন্ডিং আরেকটি গুরুত্বপূর্ণ বিষয় হিসেবে বিবেচনা করা হয়।
সোবার্সকে সর্বশ্রেষ্ঠ অল-রাউন্ডার হিসাবে প্রশংসা করা হয়।" এদিকে, জ্যাক ক্যালিসের মত একটি প্লেয়ার (৫৬.১০ এর ব্যাটিং গড় এবং টেস্টে ৩২,৪৩ এর বোলিং গড়) একজন "ব্যাটিং অল-রাউন্ডার" হিসাবে পরিচিত। বর্তমান সময়ে ২০১০ সাল থেকে বাংলাদেশের সাকিব আল হাসান বিশ্বের অন্যতম সেরা অল-রাউন্ডারের খেতাবে অধিষ্ঠিত আছেন।
ইয়ামিন হক ববি
ইয়ামিন হক ববি (জন্ম ১৮ আগষ্ট ১৯৮৭), ববি নামেও পরিচিত, একজন বাংলাদেশী চলচ্চিত্র অভিনেত্রী। তার প্রথম সিনেমা খোঁজ-দ্য সার্চ যা ২০১০ সালের ১৬ এপ্রিল মুক্তি পায়। দেহরক্ষী সিনেমা তাকে ঢালিউড চলচ্চিত্র শিল্পে অভিনেত্রী হিসেবে প্রতিষ্ঠা করতে সাহায্য করে।
ববি বাংলাদেশের ঢাকায় জন্মগ্রহন করেন এবং বেড়ে উঠেন। তার পিতা কে এম এনামুল হক এবং মাতা ভিকারুন্নেসা হক। তিনি ধানমন্ডির কামরুন্নেসা হাই স্কুল থেকে প্রাথমিক শিক্ষা অর্জন করেন৷ মণিপুর উচ্চ বিদ্যালয় থেকে তিনি মাধ্যমিক স্কুল সার্টিফিকেট (এস.এস.সি) এবং আজমজী ক্যান্টনমেন্ট কলেজ উচ্চ মাধ্যমিক সার্টিফিকেট (এইচ.এস.সি) পাস করেন। পরবর্তীতে তিনি ইস্টার্ন ইউনিভার্সিটি থেকে ব্যাচেলর অব বিজনেস অ্যাডমিনিস্ট্রেশন (বি.বি.এ) ডিগ্রি লাভ করেন।
তিনি মডেল হিসেবে তার কর্মজীবন শুরু করেন। ২০১১ সালে তিনি একটি সুন্দরী প্রতিযোগীতা অনুষ্ঠানে "মিস এশিয়া প্যাসিফিক" নামে একটি পুরস্কার জিতেন।
প্রথম সিনেমা "খোঁজ-দ্য সার্চ" যা ২০১০ সালের ১৬ এপ্রিল মুক্তি পায়। তারপর তাকে দেখা যায় ইফতেখার চৌধুরী পরিচালিত দেহরক্ষী সিনেমায়। এই সিনেমাটি বক্স অফিসে সফলতা লাভ করে। তার পরবর্তী সিনেমা শাকিব খান অভিনীত “ফুল অ্যান্ড ফাইনাল”। তাকে মুক্তিপ্রাপ্তের অপেক্ষায় থাকা “ইঞ্চি ইঞ্চি প্রেমে” প্রথমবারের মত বাপ্পী চৌধুরীর বিপরীতে অভিনয় করতে দেখা যাবে। তার আরেকটি মুক্তিপ্রাপ্তের অপেক্ষায় থাকা সিনেমা শাকিব খান অভিনীত "রাজত্ব"। ববি আরো কয়েকটি সিনেমাতে অভিনয়ের জন্য চুক্তিবদ্ধ হয়েছেন। এগুলো হলঃ স্বপ্ন ছোয়া, সালাম মালয়েশিয়া, অ্যাই ডোন্ট কেয়ার এবং সুপার স্টার। ২০১৪ সালে তাকে "অ্যাকশন জেসমিন" চলচ্চিত্রে দ্বৈত চরিত্রে দেখা যায়। ২০১৮ সালে তিনি সুপারহিরো চলচ্চিত্র "বিজলী" ও মারপিঠধর্মী মাসালা চলচ্চিত্র "বেপরোয়া"-য় অভিনয় করেন। "বিজলী" পহেলা বৈশাখে এবং "বেপরোয়া" ঈদুল আযহায় মুক্তি পায়।
সাটিরপাড়া কে কে ইন্সটিটিউশন
সাটিরপাড়া কে কে ইন্সটিটিউশন নরসিংদী জেলার একটি বিখ্যাত স্কুল। বর্তমানে এখানে মোট শিক্ষক- শিক্ষিকা আছেন ৪২ জন। বর্তমানে এর স্কুল ও কলেজ ২ টি শাখাই আছে। ২০১২ সাল থেকে এখানে কলেজ চালু হয়। বর্তমানে এর স্কুল পর্যায়ে ৩০০০ ছাত্র এবং কলেজ পর্যায়ে ২০০ ছাত্র আছে। এটি প্রায় ৩০ একর জায়গা নিয়ে অবস্থিত।
সাটিরপাড়া স্কুল ১৯০১ সালে প্রতিষ্ঠিত হয়। এটির প্রতিষ্ঠাতা সম্পাদক ছিলেন ললিতমোহন রায়।
এই স্কুল থেকে যেসব ছাত্র গুরুত্বপূর্ণ তাদের একজন হচ্ছেন অগ্নিযুগের বিপ্লবী ত্রৈলোক্যনাথ চক্রবর্তী মহারাজ। তিনি স্বদেশী আন্দোলনের সময় সেখানকার ছাত্র ছিলেন। সেসময় এখানে দুজন শিক্ষক ছিলেন মহিম চন্দ্র নন্দী এবং শীতল চক্রবর্তী। মহিম চন্দ্র নন্দী বিলাতী লবণ ফেলার অপরাধে ঢাকা জেলে বন্দি ছিলেন কিছুদিন। ১৯০৯ সালে ত্রৈলোক্যনাথ চক্রবর্তী প্রথমবার জেল থেকে ছাড়া পেলে জেলগেটে শীতল চক্রবর্তী উপস্থিত ছিলেন।
ফারহান বেহার্ডিন
ফারহান বেহার্ডিন (; জন্ম: ৯ অক্টোবর, ১৯৮৩) হলেন একজন দক্ষিণ আফ্রিকান আন্তর্জাতিক ক্রিকেটার যিনি দক্ষিণ আফ্রিকার জাতীয় দলের হয়ে একদিনের আন্তর্জাতিক এবং টুয়েন্টি২০ আন্তর্জাতিকে প্রতিনিধিত্ব করে থাকেন। এছাড়াও তিনি নাশুয়া টাইটানস ক্লাবের হয়ে খেলে থাকেন। ফারহান ২০০৪-০৫ সিজনে প্রথম শ্রেনীর ক্রিকেট এবং লিস্ট এ ক্রিকেটে আত্মপ্রকাশ করেন। ফারহান হলেন একজন ডানহাতি আক্রমণাত্মক ব্যাটসম্যান এবং ডানহাতি মিডিয়াম ফাস্ট বোলার। এছাড়াও তিনি একজন সুদক্ষ ফিল্ডারও বটে।
জুলাই ২০০৯ সালে ফারহান ৩ সপ্তাহের সফরে সাউফ আফ্রিকান ইমার্জিং স্কোয়াডের সাথে অস্ট্রেলিয়া ভ্রমনে যান। তিনি ২০০৯ হংকং সিক্সেস টুর্নামেন্ট এ দক্ষিণ আফ্রিকার প্রতিনিধিত্ব করেন, যেখানে তিনি ফাইনালে শেষ বলে হিট করে হংকং এর বিরুদ্ধে দক্ষিণ আফ্রিকার এক অসাধারণ জয় এনে দেন।
ফারহানের টি২০ আন্তর্জাতিক ২০১২ সালের ৩০ মার্চ ভারতের বিপক্ষে অভিষেক ঘটে। উক্ত খেলায় তিনি ১১ বলে ২০ রানে অপরাজিত থাকেন। এরপর তিনি ২০১২ সালের আইসিসি ওয়ার্ল্ডকাপ টুয়েন্টি২০ খেলায় নিজের নাম লেখাতে সামর্থ্য হন। যদিও তিনি উক্ত টুর্ণামেন্টে নিজের নামের প্রতি সুবিচার করতে পারেননি। শুধামাত্র একটি ম্যাচে অস্ট্রেলিয়ার বিরুদ্ধে ৩১ রানে অপরাজিত ছিলেন। 
ফারহানে ২২ জানুয়ারি ২০১৩ সালে নিউজিল্যান্ডের বিরুদ্ধে ওডিআই অভিষেক হয়।
আলিশা প্রধান
আলিশা প্রধান (জন্ম ফেব্রুয়ারি ২২, ১৯৯২) একজন বাংলাদেশী মডেল, অভিনেত্রী এবং টেলিভিশন উপস্থাপক। তাকে প্রধানত টেলিভিশন বিজ্ঞাপন ও সিরিয়ালে দেখা যায়। অতিথি শিল্পী হিসেবে তার প্রথম অভিনীত সিনেমার হল এইতো ভালবাসা, যা মুক্তি পায় ২০১৩ সালে। প্রধান নায়িকা হিসেবে তার অভিনীত প্রথম সিনেমা হল চাষী নজরুল ইসলাম পরিচালিত "ভুল যদি হয়", যা অতি শীঘ্রই মুক্তি পাবে।
আলিশা প্রধান একজন প্রশিক্ষণপ্রাপ্ত ক্লাসিকাল ও সালসা নৃত্যশিল্পী। তিনি আবার হিপ-হপ এবং ফ্রি স্টাইল নাচও করেন। তার প্রথম অভিনীত সিনেমা চাষী নজরুল ইসলাম পরিচালিত "ভুল যদি হয়"। ২০১৩ সালের ডিসেম্বরে, একটি সিনেমা প্রযোজনা সংস্থা “কার্নিভাল মোশন পিকচার্স” বাংলাদেশে তাদের চারটি সিনেমার কাজ একসাথে শুরু করেছে, যার প্রত্যেকটিরই প্রধান নায়িকা আলিশা প্রধান। এরমধ্যে দুইটি সিনেমার নাম হল "অন্তরঙ্গ" এবং "মিয়া বিবি রাজী", যার প্রধান নায়ক ইমন। "'অন্তরঙ্গ"' সিনেমার কাজ ২০১৩ সালের ডিসেম্বরে শুরু হবে, যার পরিচালক চাষী নজরুল ইসলাম।
দিলশাদ নাহার কনা
দিলশাদ নাহার কনা একজন বাংলাদেশী সঙ্গীতশিল্পী।নিজের প্রথম একক অ্যালবাম 'জ্যামিতিক ভালোবাসা'র টাইটেল গানটির মাধ্যমেই কণ্ঠশিল্পী হিসেবে আলোচনায় এসেছিলেন সুকণ্ঠী গায়িকা কনা। এরপর একে একে আরও দুটি একক অ্যালবামের মাধ্যমে বেশ কিছু হিট গান উপহার দিয়েছেন তিনি।
জনপ্রিয় সংগীতশিল্পী দিলশাদ নাহার কনা ১৫ এপ্রিল ঢাকায় জন্মগ্রহণ করেন।
তার শৈশবকাল কাটে তার মা-বাবা এক ভাই এবং এক বোনের সাথে।কনার ভালো নাম দিলশাদ নাহার কণা হলেও পারিবারিক পরিমণ্ডলে তিনি আরও দুটি নামে পরিচিত। বাবা-মায়ের কাছে কনা নামটি কনুতে রূপান্তরিত হলেও বাচ্চাদের কাছে তাঁর নামটি আরও মজার—‘কনামনা’। 
মিরপুরের টাইনি টটস স্কুলে ভর্তি হওয়ার মধ্য দিয়েই কনার স্কুলজীবনের হাতেখড়ি।
 তিনি ঢাকার মগবাজার বালিকা উচ্চ বিদ্যালয় এবং লালমাটিয়া কলেজের ছাত্রী ছিলেন।
মাত্র চার বছর বয়সেই গানের সঙ্গে পরিচিতি ঘটে তাঁর। ‘আমরা সবাই রাজা আমাদের এই রাজার রাজত্বে’ গানটি শেখার মধ্য দিয়েই কনার গানের ভুবনে পা রাখা। আনুষ্ঠানিকভাবে তার কণ্ঠে গাওয়া প্রথম গানটি ছিল ‘গ্রামছাড়া ওই রাঙা মাটির পথ’। জীবনের প্রথম কোনো গানের প্রতিযোগিতায় অংশগ্রহণ করে এ শিল্পী দ্বিতীয় স্থান অর্জন করেন, আর তাও মাত্র পাঁচ বছর বয়সে। কনা তার সঙ্গীত জীবন শুরু করেন ২০০০ সালে। কনার প্রথম এলবাম 'জ্যামিতিক ভালবাসা', যা বের হয় ২০০৬ সালে। তার দ্বিতীয় একক এলবাম ফুয়াদ ফিচারিং কনা বের হয় ২০০৮ সালে “কনা” নামে। তার তৃতীয় একক এলবাম “সিম্পলি কনা” বের হয় ১৮ আগস্ট ২০১১ তে।
ইমন সাহার হাত ধরে একটি বিজ্ঞাপনের জিঙ্গেলে কণ্ঠ দেওয়ার সুযোগ পান কণা। পরবর্তী সময়ে প্রায় ৫০০ জিঙ্গেলে কণ্ঠ দিয়েছেন তিনি। 'আভি তো লামহে' শিরোনামে একটি হিন্দি বিজ্ঞাপনেও কণ্ঠ দিয়েছেন কণা। বাংলা ও হিন্দি ছাড়াও সিংহলি এবং আরবি ভাষায়ও জিংগেল করেছেন কনা।
"জ্যামিতিক ভালোবাসা" অ্যালবামটি ২০০৬ সালে অডিও আকারে বের হয়।
গানের তালিকা
"কনা" অ্যালবামটি ২০০৮ সালে অডিও আকারে বের হয়। এই অ্যালবামের সঙ্গীত আয়োজন করেছেন ফুয়াদ আল মুক্তাদির।
গানের তালিকা
"সিমপ্লি কনা" অ্যালবামটি ২০১১ সালে অডিও আকারে বের হয়। এই অ্যালবামের সঙ্গীত আয়োজন করেছেন বাপ্পা মজুমদার।
গানের তালিকা
ইংল্যান্ড এবং ওয়েলস ক্রিকেট বোর্ড
ইংল্যান্ড এবং ওয়েলস ক্রিকেট বোর্ড (ইসিবি) ইংল্যান্ড এবং ওয়েলসের ক্রিকেটের সর্বোচ্চ নিয়ন্ত্রক সংস্থা। ১ জানুয়ারি, ১৯৯৭ তারিখে টেস্ট এবং কাউন্টি ক্রিকেট বোর্ড, জাতীয় ক্রিকেট সংস্থা ও ক্রিকেট কাউন্সিল সম্মিলিতভাবে একীভূত আকারে এ সংস্থাটি গঠন করে। যুক্তরাজ্যের অন্যান্য ক্রীড়া সংস্থার ন্যায় ইসিবি সীমিত পর্যায়ের দায়বদ্ধ প্রতিষ্ঠান হিসেবে গঠিত। লন্ডনের লর্ড’স ক্রিকেট মাঠে এ সংস্থার কার্যালয় রয়েছে। জানুয়ারি, ১৯৯৭ সালের পূর্বেকার ইসিবিকে বহিঃবিশ্বে তুলে ধরতেই গঠনতন্ত্র মোতাবেক বর্তমান ইসিবি বহাল রাখা হয়েছে।
প্রথম-শ্রেণীর ক্রিকেটে প্রতিনিধিত্বকারী ৩৮টি কাউন্টি দল, ক্ষুদ্র কাউন্টি এবং এমসিসি’র প্রতিনিধিগণ কর্তৃক ইসিবি পরিচালিত হয়। ১৫-সদস্যবিশিষ্ট পরিচালনা পরিষদ, প্রথম-শ্রেণীর ক্রিকেটে ফার্স্ট-ক্লাস ফোরাম এবং রিক্রিয়েশনাল ফোরামের মাধ্যমে ইসিবি প্রধান মনোনীত হন। বর্তমানে সমারসেটের জাইলস ক্লার্ক সভাপতি এবং ডেভিড কোলিয়ার প্রধান নির্বাহী হিসেবে দায়িত্ব পালন করছেন।
ইসিবি’র প্রধান দায়িত্ব হচ্ছে ইংল্যান্ডের জাতীয় পর্যায়ের ক্রিকেট দলকে নির্দেশনা দেয়া। নির্বাচকমণ্ডলীর সভাপতি জিওফ মিলার, প্রধান কোচ এবং অন্যান্য কোচ ইসিবি’র কর্মকর্তা হিসেবে বিবেচিত। এছাড়াও, ইসিবি ইংল্যান্ডের টেস্ট দলের বর্তমান অধিনায়ক অ্যালাস্টেয়ার কুক এবং কেন্দ্রীয় পর্যায়ে অন্যান্য চুক্তিবদ্ধ খেলোয়াড়দেরকে মনোনীত করে। পাশাপাশি লিসেস্টারশায়ারের লাফবোরা বিশ্ববিদ্যালয় এলাকায় অবস্থিত ইসিবি ন্যাশনাল একাডেমিকে ইসিবি নিয়ন্ত্রণ করে।
২০০৭ সালে ইসিবি’র আয় হয়েছিল মিলিয়ন £৯৩.০০ পাউন্ড-স্টার্লিং যা ২০০৬ সালে ছিল £৭৭.০০ মিলিয়ন পাউন্ড-স্টার্লিং। ২০০৭ সালে আঠারোটি প্রথম-শ্রেণীর কাউন্টি দলের প্রত্যেকটিতে গড়ে £১.৭৫ মিলিয়ন পাউন্ড-স্টার্লিং প্রদান করে। এছাড়াও, ঘরোয়া ক্রিকেটের মানোন্নয়নে সরাসরি অর্থ বরাদ্দসহ প্রথম-শ্রেণীর ক্রিকেট আম্পায়ার ও কাউন্টি খেলাগুলোয় ফ্লাডলাইটের ব্যয়ভারও বহন করে এ সংস্থাটি।
এনায়েত খান
এনায়েত খান (; ) (জুলাই ৫, ১৮৮২ - ফেব্রুয়ারি ৫, ১৯২৭) ছিলেন পশ্চিমা বিশ্বে ছুফি তরীকার গোড়া পত্তনকারী এবং সার্বজনীন ছুফি দীক্ষা প্রচারে পুরধা ছুফি সাধক। প্রাথমিক অবস্থায় তিনি ভারতবর্ষ হতে একজন সঙ্গীত শাত্রবিদ হিসাবে এলেও পরবর্তীকালে ছুফি সাধক-পীর হিসাবে ব্যাপক প্রতিষ্ঠা লাভ করেন। সার্বজনীন ছুফিবাদ ছিল তার মূল প্রতিপাদ্য।
১৮৮২ সালের জুলাই মাসের ৫ তারিখে ভারতের গুজরাট প্রদেশের ভাদোধারা নামক স্থানে তার জন্ম হয়। তার পিতার নাম মাশেখ রহমান খান এবং মাতা খতিজা বি। এনায়েত খান ছোট বেলা হতেই কাব্য ও সঙ্গীতে আগ্রহী ছিলেন। যা পরবর্তীতে তার ছুফি সাধনায় পর্যবসিত হয়। তার মা ছিলেন অষ্টাদশ শতক মহিশুরের শাসনকর্তা টিপু সুলতান’র বংশধর।
ছুফিতত্ত্বে দীক্ষা গ্রহণে মনস্থ করলে তিনি দ্বারস্থ হন ছুফি সাধক মোহাম্মদ আবু হাশিম মাদানীর কাছে, যিনি তাকে চিস্তিয়, নক্সবন্দীয়া, কাদেরীয়া এবং শোহরাওয়ার্দীয়া তরীকার শিক্ষা দান করেন।
স্বীয় পীর/মুর্শিদ মৃত্যুর পূর্বে তাকে আদেশ করেছিলেন, তিনি যেন সঙ্গীতকে কাজে লাগিয়ে প্রাচ্য ও পাশ্চাত্যে মানুষের মাঝে সম্পর্কের সেতু বন্ধন তৈরী করেন। উক্ত আদেশ বাস্তবায়নে তিনি ১৯১০ সালের ১৩ সেপ্টেম্বর ইংল্যান্ডের লন্ডন শহরে পৌছেন।
তিনি ১৯০৩ সালে অধ্যক্ষ এনায়েত খান রহমত খান পাঠান শীর্ষক ৭৫টি গানের এক সংকল প্রকাশ করেন। দিল্লীর নিজাম উদ্দিন আউলিয়ার শিষ্য হিসাবে প্রাচ্যে সর্বপ্রথম ছুফি তরীকা হিসাবে চিস্তিয়া তরীকার ধারা প্রতিষ্ঠা করেন। ১৯২৩ সালে তার প্রতিষ্ঠিত ছুফি তরীকাটি স্যুইস আইনের অধিনে পরিবর্তীত হয়ে নাম ধারণ করে ইন্টান্যাশনাল ছুফি মুভমেন্ট (International Sufi Movement)। একত্ববাদ বা তৌহিদ সংক্রান্ত তার প্রচারণায় প্রেমবাদ, ছন্দময়তা ও সৌন্দর্য বিশেষ স্বকীয় বৈশিষ্ট্যে উপস্থাপিত হয়। এনায়েত খান ১৯১০ হতে ১৯২০ সাল পর্যন্ত আমেরিকা ও ইউরোপের নানা দেশে ভ্রমণ করেন। পরে তিনি ফ্রান্সে বসবাস আরম্ভ করলে সেখানে তিনি গৃষ্মকালীন শিক্ষা কেন্দ্র প্রতিষ্ঠা করে সার্বজনীন ছুফিতত্ত্বের উপর পাঠদানে রত থাকেন। এভাবে তার প্রতিষ্ঠিত ইন্টারন্যাশনাল ছুফি মুভমেন্ট এর কার্যক্রম ছড়ি পড়ে নেদারল্যান্ড, ফ্রান্স, ইংল্যান্ড, র্জামানী, যুক্তরাষ্ট্র, কানাডা, রাশিয়া ও অষ্ট্রলিয়ায়।
তিনি স্বদেশে স্বেচ্ছায় ফেরত আসেন ১৯২৬ সালে। বার্ধক্য জনিত শারীরিক প্রতিকূলতাকে উপেক্ষা করে তিনি পুণরায় ভারতের নানা স্থানে ভ্রমনে ব্যস্ত রইলেন। এরই ধারাবাহিকতা এক সময় তিনি অসুস্থ্য হয়ে পড়েন। স্বল্প সময়ের অসুস্থ্যতায় ১৯২৭ সালের ৫ই ফেব্রুয়ারি দিল্লীতে তিনি মৃত্যু বরণ করেন। সেখানেই নিজামুদ্দিন আউলিয়ার দরগাহ নামক স্থানে তাকে সমাহিত করা হয়।
লি লিসান
লি লিসান (; ১৮ নভেম্বর ১৮৯৯ – ২২ জুন ১৯৬৭) ছিলেন প্রথমদিকের চীনা কমিউনিস্ট আন্দোলনের কর্মী এবং ১৯২৮-৩০ সময়কালে পর্যন্ত চীনা কমিউনিস্ট পার্টির সর্বোচ্চ নেতা এবং পলিটব্যুরো সদস্য এবং পরবর্তীতে কেন্দ্রীয় কমিটির সদস্য।
তিনি ১৯২১ সনে চীনা কমিউনিস্ট পার্টির প্যারিস শাখার প্রচার সম্পাদক নিযুক্ত হন। দেশে ফেরার পর লিউ শাওচি-এর সাথে শ্রমিকদের মধ্যে কাজ শুরু করেন। ১৯২৬ সনে সেই পার্টির কেন্দ্রীয় কমিটির সদস্য হন। পরের বছর চেন তু শিউ-কে সমালোচনা করে নেতৃত্বে চলে আসেন। ১৯২৮ সনে সাধারণ সম্পাদক হন। তিনি সার্বিক ব্যাপক অভিযানের মধ্য দিয়ে ক্ষমতা দখলের ডাক দেন। মাও সেতুং তার বিরোধিতা করেন। ফলে তিনি মাওকে সামরিক ক্ষমতা ত্যাগের নির্দেশ দেন। মাও বরং বিপরীতে লি লিসান অনুরাগী লিউ তে চাও-কে 'ফু তিয়েন বিদ্রোহে' পরাজিত করেন। লি লিসান ১৯৩১-এ নেতৃত্ব থেকে অপসারিত হয়ে মস্কো যান। সেখানে ত্রতস্কির সমর্থন করায় গ্রেপ্তার হন। পরে মুক্ত হয়ে ফিরে এলে আবার পার্টির কেন্দ্রীয় কমিটিতে নির্বাচিত হন। তখন তিনি হন লিন পিয়াও-এর রাজনৈতিক উপদেষ্টা। ১৯৫৩-তে আবার পদচ্যুত হন। আত্মসমালোচনার পর ১৯৫৬ সালে তিনি আবার কেন্দ্রীয় কমিটির সদস্য হন। ২২ জুন, ১৯৬৭তে তাঁর মৃত্যু হয়।
লি লিসান ও তাঁর অনুচরবর্গ চীনা বিপ্লবের অসম বিকাশ স্বীকার করেনি, তারা দাবি করে যে শহরের লড়াইয়ের সংগে গ্রামাঞ্চলে লড়াইয়ের, শ্রমিকশ্রেণির আন্দোলনের সংগে কৃষক আন্দোলনের কোনো মৌলিক পার্থক্য নেই, যেহেতু সব লড়াই তীব্র হয়েছে। তারা আরও মনে করত যে কেবল বড় বড় শহরের অভ্যুত্থান দ্বারাই দেশব্যাপী বিপ্লবী অভ্যুত্থান ঘটানো যাবে এবং এক বা কয়েকটি প্রদেশে সাফল্য অর্জন করা যাবে। চীনা গণতান্ত্রিক বিপ্লবে শ্রমিকশ্রেণির নেতৃত্বে কৃষকদের সামন্তবাদ-বিরোধী সংগ্রামের চূড়ান্ত ভূমিকাকে তারা লঘু করে দেখে।
১৯৯৯ এএফসি মহিলা চ্যাম্পিয়নশিপ
১৯৯৯ এএফসি মহিলা চ্যাম্পিয়নশিপ ছিল এএফসি মহিলা চ্যাম্পিয়নশিপের দ্বাদশ আসর। এটি ফিলিপাইনে ১৯৯৯ সালে ৭ নভেম্বর থেকে ২১ নভেম্বর পর্যন্ত অনুষ্ঠিত হয়। টুর্নামেন্টের ফাইনালে চীনা তাইপেইের বিপক্ষে চীন বিজয়ী হয়, যা চীনের টানা সপ্তম শিরোপা জয়।
মিলন মেলা
মিলন মেলা () হল কলকাতার একটি প্রাথমিক প্রদর্শনী এবং কনভেনশন সেন্টার। এর প্রদর্শনীর স্থান ৩১.৮৯৪ বর্গ মিটার এবং এটি কলকাতার বৃহত্তম প্রদর্শনী কেন্দ্র। এটা পশ্চিমবঙ্গ সরকার, পশ্চিমবঙ্গে ট্রেড উন্নয়ন সংস্থা (WBTPO) দ্বারা মালিকানাধীন এবং পরিচালিত হয়।
মিলান মেলা ২০০৮ সালে নির্মিত হয়েছিল। এর উদ্দেশ্য হল বাণিজ্য ও শিল্প, শিল্প ও সংস্কৃতি এবং পশ্চিমবঙ্গ রাজ্য অন্যান্য সেবা উন্নীত করা একটি বাণিজ্য মেলা প্রদান করা। WBTPO এছাড়াও শিল্প এবং সংস্কৃতির প্রচার জন্য জাতীয় ও আন্তর্জাতিক বাণিজ্য মেলা, প্রদর্শনী এবং সম্মেলন এবং অন্যান্য ঘটনা সংগঠিত করতে পরিকল্পনা করে। এছাড়াও অন্যান্য সেবা, বিনোদন ইত্যাদি এবং গঠন করা / সেট আপ, এবং পশ্চিমবঙ্গের প্রদর্শনী কমপ্লেক্স স্থানীয় কাজ বজায় রাখার জন্য, জাতীয় ও বাণিজ্য ও শিল্প প্রচারের জন্য যেমন কমপ্লেক্স বা অন্য কোথাও রাজ্যের মধ্যে আন্তর্জাতিক প্রদর্শনীর জন্য অধিষ্ঠিত হয়েছিল। সরকার আশা করেছিল অন্যান্য মিত্র ভারতের সুবিধা এবং বিদেশী ছোট মিটিং থেকে বড় মেলা, ছোটো কোন ঘটনা, উন্নত বাণিজ্য মেলা অধিষ্ঠিত করার জন্য মিলান মেলা পপ্রাঙ্গণে আমন্ত্রণ বরাবর। মিলান মেলা এছাড়াও হস্তশিল্প থেকে ভারি যন্ত্রপাতি, ছাপানো ও প্রিন্টিং যন্ত্রপাতি, অটো শো ইত্যাদি ছোটো আইটেম প্রদর্শন করতে পরিকল্পনা করা হয়েছিল।
বোরাক টাওয়ার
বোরাক টাওয়ার () একটি ঢাকা, বাংলাদেশ-এ অবস্থিত বাণিজ্যিক আকাশচুম্বী ভবন। এটি দেশের সবচেয়ে লম্বা সম্পন্ন ভবনগুলোর মধ্যে একটি। টাওয়ারটি ঢাকার পান্থ পথ এ অবস্থিত। ইতিমধ্যে ভবনটির নির্মাণ কাজ সম্পন্ন হয়েছে এবং ২০১৩ সালে এটির উদ্বোধন করা হয়।
বাংলাদেশ ব্যাংক ভবন
বাংলাদেশ ব্যাংক ভবন () হল ঢাকা, বাংলাদেশ এর মধ্যে অবস্থিত একটি আকাশচুম্বী ভবন। এটি মতিঝিল এর কেন্দ্রীয় ব্যবসায়িক জেলা শহরে অবস্থিত। এই ভবনটির উচ্চতা এবং ৩১তম তলা বিশিষ্ট। এটি বাংলাদেশ ব্যাংক এর সদর দপ্তর ঘর। ভবনটি শহরের নিকটতম উচ্চ আকাশচুম্বী ভবনগুলোর মধ্যে অন্যতম। ১৯৯৯ সালে নির্মিত এই ভবনটি ২০১২ সাল পর্যন্ত এটি সবচেয়ে লম্বা আকাশচুম্বী ভবন ছিল। কিন্তু যখন সিটি সেন্টার বাংলাদেশ নির্শাণ করা হয় তখন থেকে এটি উচ্চতা নিয়ে শীর্ষস্থান দখল করে। বর্তমানে এটি বাংলাদেশের তৃতীয় লম্বা আকাশচুম্বী ভবনের তালিকায় অবস্থান করছে।
দোরিন টাওয়ার
দোরিন টাওয়ার () হল একটি ঢাকার গুলশান এর মধ্যে কেন্দ্রীভূত বিল্ডিং কমপ্লেক্স। ২৫তম তলা বিশিষ্ট বিল্ডিং ট্রেড টাওয়ারটি ৯২ মিটার (৩০২ ফুট) উচ্চতা নিয়ে গঠণ করা হয়েছে। এটি বাংলাদেশের সবচেয়ে লম্বা ভবনগুলোর মধ্যে একটি। ভবনটির সব আধুনিক সুবিধার ব্যবস্থাসহ দেশের সামগ্রিক ব্যবসায়িক কার্যক্রমে সাহায্য করবে এবং আন্তর্জাতিক মানের পর্যায়ে আমদানির-রপ্তানিতে ভূমিকা রাখবে।
থ্রিলার (মাইকেল জ্যাকসনের অ্যালবাম)
থ্রিলার পপ সম্রাট মাইকেল জ্যাকসনের ষষ্ঠ ষ্টুডিও আ্যালবাম। ইপিক রেকর্ডস এর ব্যানারে এটি বের হয় ১৯৮২ সালের ৩০ নভেম্বর। আ্যালবামটির রেকর্ডিং হয় লস অ্যাঞ্জেলেস এর ওয়েষ্টলেক রেকর্ডিং ষ্টুডিওতে, যার প্রযোজনা বাজেট ছিলো $৭৫০০০০ মার্কিন ডলার। মাত্র এক বছরের মধ্যে থ্রিলার বেষ্ট সেলিং আ্যালবাম অব অলটাইম এর তালিকার সর্বোচ্চ চূড়ায় আরোহন করে এবং যা এখনও বিদ্যমান।
বিভিন্ন সূত্র মতে থ্রিলার সারা বিশ্বে প্রায় ১১০ মিলিয়ন এর অধিক কপি বিক্রী হয়। যার মধ্যে শুধুমাত্র যুক্তরাষ্ট্রেই এটির ৩১ মিলিয়ন কপি বিক্রি হয়েছিল। আ্যালবামটি পূর্বের সব রেকর্ড ভেঙ্গে ১৯৮৪ সালে সর্বমোট ৮টি গ্র্যামি এ্যাওয়ার্ড জিতে নেয় এবং আ্যালবাম অব দ্যা ইয়ার নির্বাচিত হয়। মাইকেলের থ্রিলাররের মাধ্যমেই প্রথম কোন কৃষ্ণাঙ্গ সঙ্গীত তারকার গান এমটিভিতে প্রচার করা হয়, যা সেসময় বর্ণবৈষম্য দূর করতে অনেক অগ্রণী ভূমিকা রেখেছিলো। বর্তমান সময়ের অতি জনপ্রিয় মিউজিক ভিডিওর প্রচলন শুরু হয় থ্রিলারের মাধ্যমেই। এছাড়া থ্রিলার ২০০৩ সালে রোলিং ষ্টোন ম্যাগাজিনের 500 Greatest Albums of All Time এর তালিকায় ২০তম স্থান দখল করে। ২০০৯ সালে মাইকেলের মৃত্যুর পর এই আ্যালবামের গানগুলো মাত্র এক সপ্তাহে ১ মিলিয়নেরও অধিক ডাউনলোডের রেকর্ড গড়ে।
সেনা কল্যাণ ভবন
সেনা কল্যাণ ভবন হল একটি ২১ তলা বিশিষ্ট বাণিজ্যিক ভবন; যেটি ১৯৫, মতিঝিল বাণিজ্যিক এলাকা, ঢাকার ১.৩৫ বিঘা জমির উপর নির্মিত। পূর্বে এটি একই স্থানে সাবেক সশস্ত্র বাহিনীর ব্যক্তিদের জন্য বিশ্রাম ঘর ছিল। ২১ তলা বিশিষ্ট সেনা কল্যাণ ভবন এর ভিত্তিপ্রস্তর স্থাপন করা হয় এপ্রিল ১৯৮২ সালে। ভবনের মোট আচ্ছাদিত স্থান ৩,২১,০০০ বর্গ ফুট এবং ভাড়া দেওয়ার যোগ্য স্থান ২,১৩,২৩৯ বর্গ ফুট। এটি দেশের জন্য সেনা কল্যাণ সংস্থার একটি মর্যাদাপূর্ণ ভবন। ভবনটি কেন্দ্রীয়ভাবে শীতাতপ নিয়ন্ত্রিত এবং উপরের সাথে লিফটের সংযোগ, স্বয়ংক্রিয় জেনারেটর সুবিধা এবং অগ্নিনির্বাপক সরঞ্জাম রয়েছে।
বাংলাদেশ শিল্প ব্যাংক ভবন
বাংলাদেশ শিল্প ব্যাংক ভবন () হল একটি ঢাকা, বাংলাদেশ এর মধ্যে অবস্থিত লম্বা ভবন। এটি মতিঝিল এর কেন্দ্রীয় ব্যবসায়িক জেলা শহরে অবস্থিত। এটির উচ্চতা ৭১ মিটার থেকে (২৩৩ ফুট) পর্যন্ত এবং মোট ভবনটি ২২তম তলা নিয়ে গঠণ করা হয়েছে। দেশের প্রিমিয়ার আর্থিক প্রতিষ্ঠান বাংলাদেশ শিল্প ব্যাংক এর সদর দপ্তর ঘর। বাংলাদেশ শিল্প ব্যাংক ভবনটি শহরের সবচেয়ে লম্বা উচ্চ ভবনগুলোর মধ্যে অন্যতম। বর্তমানে এটি ১৩তম লম্বা আকাশচুম্বী বিল্ডিং এর তালিকায় অবস্থান করছে।
বাংলাদেশ ও শ্রীলঙ্কার মধ্যকার টুয়েন্টি২০ আন্তর্জাতিক ক্রিকেট খেলার তালিকা
বাংলাদেশ এবং শ্রীলঙ্কা ক্রিকেট দল ২০০৭ সাল থেকে ফেব্রুয়ারি, ২০১৪ সাল পর্যন্ত একে-অপরের বিরুদ্ধে টুয়েন্টি২০ আন্তর্জাতিক ক্রিকেটে অংশগ্রহণ করে আসছে। দল দুইটি এ পর্যন্ত মোট ৪টি টুয়েন্টি২০ খেলায় একে-অপরের মুখোমুখি হয়। এর মধ্যে ২০১৬ সালে এশিয়া কাপের একটি ম্যাচে বাংলাদেশ শ্রীলঙ্কার বিরুদ্ধে জয়লাভ করে। অনুষ্ঠিত ৪টি খেলাতে শ্রীলঙ্কা দল বিজয়ী হয়েছে।
সর্বশেষ হালনাগাদ: ২৮ সেপ্টেম্বর ২০১৬ ইং
১৪ ফেব্রুয়ারি, ২০১৪ইং তারিখ পর্যন্ত বাংলাদেশ-শ্রীলঙ্কার মধ্যকার টি-২০ আন্তর্জাতিক ক্রিকেট খেলার তালিকা নিম্নরূপ:
পাল্লেকেলে
পাল্লেকেলে শ্রীলঙ্কার ক্যান্ডি জেলায় অবস্থিত ক্যান্ডি শহরের নিকটবর্তী একটি এলাকা। ২০০৯ সালে নির্মিত হয়েছে শ্রীলঙ্কার অন্যতম পাল্লেকেলে আন্তর্জাতিক ক্রিকেট স্টেডিয়াম। এছাড়াও, শ্রীলঙ্কা আন্তর্জাতিক বৌদ্ধ একাডেমি (এসআইবিএ) রয়েছে।
পাল্লেকেলে এলাকাটি পাল্লেকেলে আন্তর্জাতিক ক্রিকেট স্টেডিয়ামের জন্য বিখ্যাত হয়ে আছে যা শ্রীলঙ্কার তৃতীয় বৃহত্তম ক্রিকেট স্টেডিয়াম হিসেবে পরিচিত। নির্মাণের পর থেকেই নিয়মিতভাবে আন্তর্জাতিক ক্রিকেট খেলার আয়োজন করা হচ্ছে। ২০১১ সালের আইসিসি ক্রিকেট বিশ্বকাপের ৩টি খেলা আয়োজনের দায়িত্ব পায়। পাশাপাশি ২০১২ সালের আইসিসি বিশ্ব টুয়েন্টি২০ এবং শ্রীলঙ্কা প্রিমিয়ার লীগের কিছু খেলা এখানে অনুষ্ঠিত হয়েছে। ১ ডিসেম্বর, ২০১০ তারিখে বিশ্বের ৩য় বোলাররূপে শ্রীলঙ্কা ক্রিকেট দলের সুরঙ্গা লকমল নতুন মাঠে অনুষ্ঠিত টেস্ট ক্রিকেট খেলায় ওয়েস্ট ইন্ডিজের ক্রিস গেইলকে প্রথম বলে এলবিডব্লিউ’র মাধ্যমে আউট করে রেকর্ড বহিতে নাম লেখান। এরফলে তিনি ভারতের কপিল দেব এবং পাকিস্তানের ইমরান খানের সমকক্ষ হন। ৩৫,০০০ দর্শকের আসনবিশিষ্ট স্টেডিয়ামে ফ্লাডলাইটের সুবিধাসহ আধুনিক ক্রিকেট উপযোগী সুযোগ-সুবিধা নিয়ে উপমহাদেশের অন্যতম ক্রিকেট স্টেডিয়ামের মর্যাদা লাভ করেছে।Sri Lanka International Buddhist Academy
বাপ্পা মজুমদার
শুভাশিস মজুমদার বাপ্পা (যিনি বাপ্পা মজুমদার নামে অধিক পরিচিত) একজন বাংলাদেশী সঙ্গীতশিল্পী, গীতিকার এবং সুরকার। তরুণ ভক্তদের কাছে সমসাময়িক গান এবং চলাফেরার কারণে তিনি "বাপ্পা দা" নামে পরিচিত। তিনি মূলত বাংলা রোমান্টিক গানের জন্য পরিচিত। তার ব্যান্ড, দলছুট। তিনি ব্যান্ড এবং নিজের জন্যই গান লেখার পাশাপাশি তিনি অন্যান্য শিল্পীদের জন্যেও গান লিখেছেন। সাম্প্রতিক সময়ে তিনি বাংলাদেশের আরেকজন বিখ্যাত সঙ্গীতশিল্পী ফাহমিদা নবীর সাথে একটি গানের এলবাম রেকর্ড এবং পরিবেশন করেছেন, যা বাংলাদেশের পূর্বের সকল রেকর্ড ভেঙেছে। তিনি চ্যানেল ওয়ানে টেলিভিশন অনুষ্ঠান "দ্য ওয়ান, অ্যা মিউজিকাল টক শো"-এর উপস্থাপনা করেছেন। পরবর্তীকালে ২০১০ সালে এই টেলিভিশন চ্যানেলটির সম্প্রচার বন্ধ হয়ে যায়। তার একক এলবাম, "সূর্যস্নানে চল" ২০০৮ সালে বের হয়। সপ্তম একক এলবাম, "দিন বাড়ি যায়", প্রকাশিত হয় ২০০৫ সালের ফেব্রুয়ারিতে। "এক মুঠো গান ২", বের হয় ২০১০ সালের ফেব্রুয়ারিতে। ২০১৪ সালের ১৬ জুলাই প্রকাশিত হয় তার দশম একক অ্যালবাম "জানি না কোন মন্তরে"। তিনি সমসাময়িক অন্যান্য সঙ্গীত শিল্পীদের সাথেও কাজ করেছেন, এর মধ্যে রয়েছেন, সামিনা চৌধুরী , ফুয়াদ আল মুক্তাদির, শায়ান চৌধুরী অর্ণব, মিলা ইসলাম, দিলশাদ নাহার কনা, এলিটা করিম।
শুভাশিস মজুমদার বাপ্পা ১৯৭২ সালে জন্ম নেন। তার বাবা সঙ্গীতজ্ঞ ওস্তাদ বারীণ মজুমদার এবং মা ইলা মজুমদার। তিনি একটি সঙ্গীত পরিবারের মধ্যে বেড়ে উঠেন। বাবা-মা দুজনই শাস্ত্রীয় সঙ্গীত শিল্পী হওয়ায় তাকে বাড়ির বাইরে গান শিখতে যেতে হয় নি। তার সঙ্গীতের হাতেখড়ি শুরু হয় পরিবারের কাছ থেকে। পরবর্তীকালে, সঙ্গীতজ্ঞ ওস্তাদ বারীন মজুমদারের সঙ্গীত শিক্ষা প্রতিষ্ঠান "মণিহার সঙ্গীত একাডেমী"-তে তিনি শাস্ত্রীয় সঙ্গীতের উপর পাঁচ বছর মেয়াদী একটি কোর্স গ্রহণ করেন। যদিও তিনি বলেন, “আমি মনে করি না ক্লাসিকাল গানের এই প্রশিক্ষণ পর্যাপ্ত এবং তাই এই ধরনের গান গাওয়ার জন্য রত থাকতে পারি না”। তিনি সঙ্গীত জীবন শুরু করেন গিটারবাদক হিসেবে। প্রাথমিক সঙ্গীত জীবনে তিনি প্রায় বিখ্যাত সঙ্গীত শিল্পীদের সাথে গান গেয়েছেন। তিনি সঙ্গীত শিল্পী হিসেবে আত্মপ্রকাশ করেন ১৯৯৫ সালে তার প্রথম এলবাম "তখন ভোর বেলা" প্রকাশের মাধ্যমে। এরপর থেকে তিনি এযাবৎ নয়টি স্টুডিও এ্যালবাম প্রকাশ করেন এবং ২০০-এর বেশি এ্যালবামের প্রযোজনা করেন।
২০০৮ সালের ২১ মার্চ মেহবুবা মাহনূর চাঁদনীকে বিয়ে করেন, যিনি একজন বাংলাদেশী মডেল, টেলিভিশন অভিনেত্রী এবং নৃত্যশিল্পী। ব্যক্তিগত জীবনে তিনি একজন প্রযুক্তি আসক্ত ব্যক্তি যিনি কম্পিউটার গেমস, গান এবং কম্পিউটার সফটওয়্যার নিয়ে ব্যস্ত থাকতে পছন্দ করেন।
উপমহাদেশ
উপমহাদেশ এক ব্যাপক বিস্তৃত, সম্পর্কযুক্ত ও স্বয়ংসম্পূর্ণ ভূমিমণ্ডল যা কোন একটি মহাদেশকে বিভক্ত করে গঠিত হয়ে থাকে। অভিধানে বর্ণিত হয়েছে যে, "উপমহাদেশ বলতে একটি নিশ্চিত ভৌগোলিক এলাকা অথবা রাজনৈতিকভাবে স্বাধীন অঞ্চলকে বুঝায় যা মহাদেশের অনুরূপ অথবা, একটি বিরাট অঞ্চল কিংবা আরও বেশি অথবা কম স্বয়ংসম্পূর্ণ মহাদেশীয় উপ-বিভাগ।"
ইংরেজিতে উপমহাদেশ বলতে মূলতঃ ভারতীয় উপমহাদেশকে বুঝানো হয়ে থাকে। সাধারণতঃ, বাংলাদেশ, ভারত, পাকিস্তান, নেপাল, ভুটান, মালদ্বীপ ও শ্রীলঙ্কাকে নিয়ে ভারত উপমহাদেশ গঠিত। এ অঞ্চলে হিমালয় পর্বতমালা রয়েছে। এছাড়াও, ভূ-সাংস্কৃতিক পরিমণ্ডলে এশিয়া মহাদেশের অন্যান্য অঞ্চল থেকে পৃথক করেছে। গোবি মরুভূমি, পামির মালভূমি, বৃষ্টিস্নাত বনাঞ্চল, পাহাড়-পর্বত, সাগর-উপসাগর-মহাসাগরও এ অঞ্চলে বিদ্যমান। অজস্র ভাষা, গোত্র, ধর্ম রয়েছে যা পৃথিবীর অন্য যে কোন মহাদেশের প্রায় অনুরূপ।
ইস্টার্ন ফেডারেল ক্রেডিট ইউনিয়ন বীমা ভবন
ইস্টার্ন ফেডারেল ক্রেডিট ইউনিয়ন বীমা ভবন () হল একটি ঢাকা, বাংলাদেশ এর মধ্যে অবস্থিত লম্বা আকাশচুম্বী একটি ভবন। এটি মহানগরীর কেন্দ্রীয় ব্যবসায়িক জেলা শহর মতিঝিল অবস্থিত। এটির উচ্চতা ১০১ মিটার পর্যন্ত (৩৩১ ফুট) এবং মোট ২৭তম তলা নিয়ে গঠন করা হয়েছে। এটা ইস্টার্ন ফেডারেল ক্রেডিট ইউনিয়ন ইন্স্যুরেন্স সদর দপ্তর ঘর। এটা শহরের নিকটতম উচ্চ আকাশচুম্বী ভবনগুলোর মধ্যে অন্যতম। ১৯৭২ সালে নির্মিত এই ভবনটি ১৯৮৫ সাল পর্যন্ত বাংলাদেশের সর্বোচ্চ আকাশচুম্বী ভবনের তালিকায় ছিল, বাংলাদেশ ব্যাংক ভবন ১০১ মিটার (৩৩১ ফুট) এ সম্পন্ন হওয়ার আগে। বর্তমানে, এটি বাংলাদেশের তৃতীয় লম্বা আকাশচুম্বী ভবন।
কনকর্ড গ্র্যান্ড
কনকর্ড গ্র্যান্ড () হল একটি মিশ্র কাজে ব্যাবহারের জন্য ১৬৯/১, শান্তিনগর, ঢাকা-১২১৭ বাংলাদেশ-এ অবস্থিত আকাশচুম্বী ভবন। এটা কনকর্ড গ্রুপ দ্বারা নির্মিত ৮০,৩৯ মিটার (২৬৩.৭৪ ফুট) উচ্চতা নিয়ে ঢাকার সবচেয়ে লম্বা ভবনগুলোর মধ্যে একটি। ভবনটিকে বাণিজ্যিক ও আবাসিক কাজে ব্যবহার করার উদ্দেশ্যে নিয়ে করা হয় এবং ২৫৩ম তলা নিয়ে গঠণ করা হয়েছে।
জনতা ব্যাংক ভবন
জনতা ব্যাংক ভবন হল একটি ঢাকা, বাংলাদেশ মধ্যে অবস্থিত লম্বা আকাশচুম্বী ভবন। এটি মতিঝিল এর কেন্দ্রীয় ব্যবসায়িক জেলা শহরে অবস্থিত। এটির উচ্চতা ৭৭.১৮ মিটার থেকে (২৫৩.২২ ফুট) পর্যন্ত ভবন এবং মোট ২৪তম তলা নিয়ে গঠণ করা হয়েছে। এছাড়াও এটি দেশের প্রিমিয়ার আর্থিক প্রতিষ্ঠান জনতা ব্যাংক এর সদর দপ্তর ঘর। শহরের বাংলাদেশ ব্যাংক ভবনটি লাভ করেছে নিকটতম উচ্চ ভবনের অধিকার। ১৯৮৫ সালে নির্মিত এটি বাংলাদেশের সর্বোচ্চ ভবনগুলোর মধ্যে একটি। বর্তমানে এটি ৮তম লম্বা আকাশচুম্বী ভবন এর তালিকায় অবস্থান করছে।
নাভানা টাওয়ার
নাভানা টাওয়ার () বাংলাদেশের ঢাকায় অবস্থিত লম্বা আকাশচুম্বী ভবন। এটা ঢাকা মহানগরীর একটি কেন্দ্রীয় ব্যবসায়িক অঞ্চল, গুলশানে অবস্থিত। এটির উচ্চতা ৭৪ মিটার (২৪৩ ফুট) পর্যন্ত এবং ভবনটি মোট ২৩টি তলা নিয়ে গঠণ করা হয়েছে। বর্তমানে নাভানা টাওয়ারটি ঢাকা শহরের লম্বা আকাশচুম্বী ভবনের তালিকায় ১০ নম্বরে অবস্থান করছে।
চট্টগ্রাম সিটি সেন্টার
চট্টগ্রাম সিটি সেন্টার () সিটি সেন্টার নামেও পরিচিত, একটি শীর্ষস্থানীয় ৫১ তলা ভবন। এটি চট্টগ্রাম-এর আগ্রাবাদে স্টাইল লিভিং আর্কিটেক্ট লিমিটেড দ্বারা পরিকল্পিত করা হযেছে। এটা চট্টগ্রাম শহরের সবচেয়ে উঁচু দালান এবং বাংলাদেশের সবচেয়ে উঁচু আকাশচুম্বী ভবন। এই ভবনটির ডিজাইনার এবং ডেভেলপার স্টাইল লিভিং আর্কিটেক্ট লিমিটেড।
ইদ্রিছ শাহ
ইদ্রিছ শাহ (১৬ জুন ১৯২৪- ২৩ নভেম্বর ১৯৯৬) (, ফার্সি: ادریس شاه‎, উর্দূ: ادریس شاه‎, হিন্দি: इदरीस शाह) ছিলেন পাশ্চাত্যের সুপরিচিত সুফি সাধক, প্রচারক। তিনি তিন ডজনেরও বেশি বইয়ের লেখক। ইদ্রিছ শাহ, সাইয়্যেদ ইদ্রিছ হাশেমী এবং ছদ্মনাম আরকোন দারাউল নামে পরিচিত।
ইদ্রিছ শাহ ভারতের হিমাচল প্রদেশের শিমলা অঞ্চলে ১৯২৪ সালের ১৬ জুন তারিখে জন্ম গ্রহণ করেন। তার মায়ের নাম সায়েরা এলিজাবেথ লুজিয়া শাহ এবং পিতা সর্দার ইকবাল আলী শাহ ছিলেন আফগান বংশোদ্ভূত একজন ভারতীয় লেখক ও কুটনৈতিক। পৈতৃক বংশ পরম্পরায় তিনি মুছাবী ও সৈয়দ গোত্রীয় ছিলেন। তার দাদা সৈয়দ আমজাদ আলী শাহ ছিলেন ভারতের উত্তর প্রদেশের সার্দানা রাজ্যের নবাব।
ইদ্রিছ শাহ মূলত লন্ডন ও আক্সফোর্ডে বেড়ে উঠলেও পাশ্চাত্য ও প্রাচ্যের নানা দেশে তার বিচরণ পরিলক্ষ্যিত হয়। তিনি চিন্তিয়া (কাশফি) কাবরানীর সাথে ১৯৫৮ সালে বিবাহ বন্ধনে আবদ্ধ হলে তিনি এক পুত্র ও দুই সন্তনের জনক হন।
নভেম্বর ২৩, ১৯৯৬ সালে লন্ডনে ইদ্রিছ শাহ ৭২ বছর বয়সে মৃত্যু বরণ করেন। তার মৃত্যু সম্পর্কীত দ্যা টেলিগ্রাফ এর রিপোর্ট হতে জানা যায় আফগানিস্থান ও রাশিয়ার যুদ্ধে তিনি আফগান মোজাহেদদের সাথে সংশ্লিষ্ট ছিলেন। তিনি একটি সংস্কৃতি চর্চা ও গবেষণা কেন্দ্রের পরিচালক, রয়েল হিউম্যান সোসাইটি এবং রয়েল হসপিটাল এন্ড হোম ফর ইনকিউরেবলস্ এর প্রশাসক এবং এ্যাথেনিয়াম ক্লাবের মেম্বার পদে দায়িত্ব পালন করেন। তার বইয়ের পনের মিলিয়ন সংখ্যা বিক্রি হয়ে যায় মৃত্যুর সমসাময়িক কালে এবং বহু আন্তর্জাতিক পত্র-পত্রিকায় বহুল আলোচিত হয়।
হৃদয় খান
হৃদয় খান (জন্ম ১৮ জানুয়ারি, ১৯৯০) একজন বাংলাদেশী গায়ক এবং সুরকার। তার প্রথম এলবাম "হৃদয় মিক্স" প্রকাশিত হয় ২০০৮ সালে। তিনি বাংলাদেশের সর্বকনিষ্ঠ সুরকার।
হৃদয় খান ১৯৯০ সালের ১৮ জানুয়ারি ঢাকায় জন্মগ্রহণ করেন। পরিবারে দুই ভাই ও এক বোনের মাঝে হৃদয় বড়।ছোট ভাই প্রত্যয় খান একজন গায়ক,সুরকার ও সংগীত পরিচালক। ছোট বোন রাইজা দ্বিতীয় শ্রেণিতে পড়ছে। মা শেফালী খান ও তার বাবা রিপন খান, যিনি বাংলাদেশের "জিঙ্গেল কিং" নামে পরিচিত। তার দাদা মইনুল ইসলাম খান একজন সঙ্গীতশিল্পী এবং সঙ্গীত প্রশিক্ষক ছিলেন।
হৃদয় খানের গান গাওয়া কিংবা কম্পোজিশনের শুরু কিশোর বয়সে। তার দাদা ছিলেন গানের ওস্তাদ। বসার ঘরে ছেলেমেয়েদের তিনি নিয়মিত গান শেখাতেন। সেই পথ ধরে বাবা রিপন খানও হলেন নামকরা সঙ্গীতশিল্পী। লিটল জুয়েলস স্কুলেই তার পড়াশোনার হাতেখড়ি। ২০০৮ সালে লেজার ভিশন থেকে 'হৃদয় মিক্স' বাজারে আসে। সেই অ্যালবামের কয়েকটি গান তাতে দ্রুত জনপ্রিয় বানিয়ে দেয়। এর পরে তার আরও কয়েকটি অ্যালবাম বের হয়।
সিনেমা’র গানের এলবাম
ছোট বেলা থেকেই হৃদয় খানের ক্রিকেটার হওয়ার প্রবল আগ্রহ ছিল। কিন্তু তিনি তার দাদা এবং বাবার পদাঙ্ক অনুসরণ করে সঙ্গীতেই মনোনিবেশ করেন।হৃদয় খান ২০১০ সালে জনপ্রিয় মডেল ও অভিনেত্রী সুজানা জাফর এর প্রেমে পরেন। প্রায় তিন বছর প্রেম করার পর ২০১৪ সালের ১ আগস্ট দুজনে বিবাহ বন্ধনে আবদ্ধ হন । কিন্তু বিয়ের মাত্র আট মাসের মধ্যে দাম্পত্য কলহের জের ধরে ৬ এপ্রিল ২০১৫ সালে একে অপরের থেকে বিচ্ছেদ হয়ে যান। এর আগে ২০১০ সালের শুরুর দিকে পূর্ণিমা আকতার নামের একটি মেয়েকে বিয়ে করেছিলেন হৃদয় খান। কিন্তু মাত্র ছয় মাসের মাথায় হৃদয় খানের সেই সংসার ভেঙে যায় ।বর্তমানে হোমায়রা নামে একটি মেয়েকে বিয়ের মাধ্যমে ৩য় নম্বর বিয়েটা সম্পাদন করেন।